title: Byla T-45/15: 2016 m. kovo 16 d. Bendrojo Teismo sprendimas byloje Hydrex/Komisija (Susitarimas dėl subsidijos, susijusios su projektu, priskirtinu aplinkos apsaugai taikomai finansinei priemonei — Nurodymas grąžinti lėšas — Sprendimas, kuris laikytinas vykdomuoju raštu pagal SESV 299 straipsnį — Pareiga motyvuoti — Vertinimo klaidos — „Force majeure“)

text:
               2.5.2016

               LT

               Europos Sąjungos oficialusis leidinys

               C 156/39

         2016 m. kovo 16 d. Bendrojo Teismo sprendimas byloje Hydrex/Komisija

   (Byla T-45/15) (1)

   ((Susitarimas dėl subsidijos, susijusios su projektu, priskirtinu aplinkos apsaugai taikomai finansinei priemonei - Nurodymas grąžinti lėšas - Sprendimas, kuris laikytinas vykdomuoju raštu pagal SESV 299 straipsnį - Pareiga motyvuoti - Vertinimo klaidos - „Force majeure“))
   (2016/C 156/51)
   Proceso kalba: nyderlandų

      Šalys

      Ieškovė: Hydrex NV (Antverpenas, Belgija), atstovaujama advokato P. Van Eysendeyk

      Atsakovė: Europos Komisija, atstovaujama S. Lejeune ir G. Wils

      Dalykas

   Prašymas panaikinti 2015 m. sausio 12 d. Komisijos sprendimą C(2015) 103 galutinis, susijusį su ieškovės įpareigojimu Nr. 3241405101 grąžinti lėšas – 540 721,10 euro.

      Rezoliucinė dalis

               1.

               Atmesti ieškinį.

               2.

               Hydrex NV padengia savo ir Europos Komisijos bylinėjimosi išlaidas, įskaitant išlaidas, patirtas per procedūrą dėl laikinųjų priemonių taikymo.

      (1)  OL C 96, 2015 3 23.


title: Byla T-432/15: 2017 m. kovo 7 d. Bendrojo Teismo nutartis byloje Inditex/EUIPO – Ffauf (ZARA)

text:
               8.5.2017

               LT

               Europos Sąjungos oficialusis leidinys

               C 144/62

         2017 m. kovo 7 d. Bendrojo Teismo nutartis byloje Inditex/EUIPO – Ffauf (ZARA)

   (Byla T-432/15) (1)

   (2017/C 144/91)
   Proceso kalba: anglų
   Antrosios kolegijos pirmininkas nutartimi nurodė išbraukti bylą iš registro.

      (1)  OL C 320, 2015 9 28.


title: Byla T-445/07 2007 m. gruodžio 7 d. pareikštas ieškinys byloje Berning & Söhne prieš Komisiją

text:
               9.2.2008

               LT

               Europos Sąjungos oficialusis leidinys

               C 37/30

         2007 m. gruodžio 7 d. pareikštas ieškinys byloje Berning & Söhne prieš Komisiją

   (Byla T-445/07)
   (2008/C 37/46)
   Proceso kalba: vokiečių
   Šalys

      Ieškovė: Berning & Söhne GmbH & Co. KG (Vupertalis, Vokietija), atstovaujama advokatų P. Niggemann ir K. Gaßner

      Atsakovė: Europos Bendrijų Komisija
   Ieškovės reikalavimai

               —

               Pripažinti negaliojančiu 2007 m. rugsėjo 19 d. Komisijos sprendimą (COMP/E-1/39.168 — Metalinės galanterijos prekės: Užtrauktukai C(2007) 4257).

               —

               Nepatenkinus pirmojo reikalavimo, sumažinti ginčijamu sprendimu ieškovei paskirtą baudą iki simbolinio dydžio arba bet kuriuo atveju atitinkamai sumažinti.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškovė ginčija 2007 m. rugsėjo 19 d. Komisijos sprendimą C(2007) 4257 galutinis byloje COMP/E-1/39.168 — Metalinės ir plastmasinės galanterijos prekės: Užtrauktukai. Ginčijamu sprendimu ieškovei ir kitoms įmonėms buvo paskirta bauda dėl EB 81 straipsnio pažeidimo. Komisijos nuomone, ieškovė dalyvavo suderinant kainų pakėlimą, pasikeičiant konfidencialia informacija apie kainas ir įgyvendinant kainų pakėlimą „kitų užtrauktukų“ ir siuvimo mašinų rinkose.
   Grįsdama ieškinį ieškovė pateikia keturis ieškinio pagrindus.
   Pirmiausia nurodoma, kad ginčijamas sprendimas pažeidžia ieškovės teisę būti išklausytai, nes ji neturėjo galimybės pateikti savo paaiškinimų dėl vadinamųjų „Bazelio grupės“ ir „Vupertalio grupės“ susitikimų, kuriais Komisija grindžia savo kaltinimą dėl kainų pakėlimo suderinimo, pasikeitimo konfidencialia informacija apie kainas ir kainų pakėlimo įgyvendinimo.
   Antra, teigiama, kad kartelių teisės pažeidimams, kurių padarymu ji yra kaltinama, jau yra suėjusi senatis, nes ieškovė savo dalyvavimą „Bazelio grupėje“ ir „Vupertalio grupėje“ nutraukė dar 1997 m. pavasarį.
   Toliau ieškovė teigia, kad EB 81 straipsnio 1 dalis nėra pažeista, nes Komisija nepateikė reikalaujamo įrodymo, kad ieškovė dalyvavo kokiuose nors draudžiamuose susitarimuose.
   Galiausiai ieškovė nurodo, kad baudos dydžio apskaičiavimas objektyviai yra klaidingas. Šiuo atžvilgiu visų pirma priekaištaujama dėl atsakovės išvadų klaidingumo, kiek tai susiję su tariamo ieškovės padaryto pažeidimo trukme, šio pažeidimo sunkumu ir baudos dydžio neproporcingumu.


title: Byla C-613/11: 2011 m. lapkričio 30 d. pareikštas ieškinys byloje Europos Komisija prieš Italijos Respubliką

text:
               4.2.2012

               LT

               Europos Sąjungos oficialusis leidinys

               C 32/16

         2011 m. lapkričio 30 d. pareikštas ieškinys byloje Europos Komisija prieš Italijos Respubliką

   (Byla C-613/11)
   2012/C 32/29
   Proceso kalba: italų

      Šalys

      Ieškovė: Europos Komisija, atstovaujama B. Stromsky ir D. Grespan

      Atsakovė: Italijos Respublika

      Ieškovės reikalavimai

   Komisija Teisingumo Teismo prašo:

               —

               pripažinti, kad per nustatytą terminą nesiėmusi priemonių, būtinų valstybės pagalbai, kuri 2007 m. liepos 10 d. Komisijos sprendimu [2008/92/EB] dėl Italijos valstybės pagalbos schemos Sardinijos laivybos sektoriui (išsiųstas 2007 m. liepos 11 d. ir paskelbtas 2008 m. vasario 2 d. OL L 29, p. 24), pripažinta neteisėta ir nesuderinama su vidaus rinka, susigrąžinti, Italijos Respublika neįvykdė įsipareigojimų pagal šio sprendimo 2 ir 5 straipsnius ir pagal Sutartį dėl Europos Sąjungos veikimo,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Sprendimo 2008/92 įgyvendinimo terminas baigėsi 2007 m. rugsėjo 11 d.
   Iki šiol Italijos Respublika susigrąžino ne visą pagalbą, kuri aptariamame sprendime pripažinta neteisėta, ir neinformavo Komisijos apie atliktą susigrąžinimą. Teisiniai sunkumai, kuriuos nurodo Italija, siekdama pateisinti vėlavimą įgyvendinti šiuos sprendimus, nėra tokie, kad dėl jų būtų visiškai neįmanoma atlikti susigrąžinimo pagal Teisingumo Teismo praktiką, be to, Italija nesirėmė visišku negalėjimu susigrąžinti pagalbą.
   Komisija taip pat nurodo, kad Italija ją pavėluotai informavo apie nacionalinių procedūrų, kuriomis įgyvendinami šie sprendimai, pažangą, ir dėl to pažeidė aptariamame sprendime nurodytą pareigą informuoti ir lojalaus bendradarbiavimo principą.


title: Byla T-65/05 Thomas Seldis 2005 m. vasario 7 d. pareikštas ieškinys Europos Bendrijų Komisijai

text:
               30.4.2005

               LT

               Europos Sąjungos oficialusis leidinys

               C 106/31

         Thomas Seldis 2005 m. vasario 7 d. pareikštas ieškinys Europos Bendrijų Komisijai
   (Byla T-65/05)
   (2005/C 106/66)
   Proceso kalba: prancūzų
   2005 m. vasario 7 d. Europos Bendrijų Pirmosios instancijos teisme buvo pareikštas Thomas Seldis, gyvenančio Amsterdame (Nyderlandai), atstovaujamo advokatų Sébastien Orlandi, Xavier Martin M., Albert Coolen, Jean-Noël Louis ir Etienne Marchal, ieškinys Europos Bendrijų Komisijai.
   Ieškovas Pirmosios instancijos teismo prašo:

               1)

               panaikinti 2004 m. balandžio 5 d. Komisijos sprendimą ieškovą paskirti pareigūnu stažuotoju, kadangi Komisija įdarbindama jam nesuteikė A6 lygio ir priėmė sprendimą neišnagrinėjusi galimybės jam pridėti papildomą darbo stažą pakopoje pagal Pareigūnų tarnybos nuostatų 32 straipsnį ir 1984 m. spalio 11 d. vidaus taisyklių 4 straipsnį.

               2)

               priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškovas šioje byloje prieštarauja jį paskiriant jo priskyrimui į A7 lygį į JTC generalinį direktoratą pareigūnu stažuotoju.
   Šiuo klausimu jis nurodo Pareigūnų tarnybos nuostatų 31 ir 32 straipsnių bei 1984 m. spalio 11 d. vidaus taisyklių dėl personalo, ypač mokslinių ir techninių darbuotojų, kurie dirba darbo vietose, finansuojamose iš tyrimų biudžeto asignavimų, lygių ir pakopų nustatymo, pažeidimą.
   Atsižvelgdamas į jo reikalavimus, ieškovas, inter alia, tvirtina, kad jo priėmimo į tarnybą kaip pareigūno metu jis jau turėjo daugiau nei aštuonių metų darbo stažą, kuris turi būti pridėtas pakopoje.


title: Byla C-20/05 2007 m. lapkričio 8 d. Teisingumo Teismo (trečioji kolegija) sprendimas ( Tribunale de Forlì (Italija) prašymas priimti prejudicinį sprendimą) baudžiamojoje byloje prieš Karl Josef Wilhelm Schwibbert (Direktyva 98/34/EB — Informacijos apie techninius standartus ir reglamentus teikimo tvarka — Pareiga pateikti techninių reglamentų projektus — Nacionalinis įstatymas, įpareigojantis parduodamus kompaktinius diskus žymėti nacionalinės įstaigos, kuriai pavesta rinkti autorinį atlyginimą, skiriamuoju žymeniu — Sąvoka Techninis reglamentas )

text:
               22.12.2007

               LT

               Europos Sąjungos oficialusis leidinys

               C 315/4

         2007 m. lapkričio 8 d. Teisingumo Teismo (trečioji kolegija) sprendimas (Tribunale de Forlì (Italija) prašymas priimti prejudicinį sprendimą) baudžiamojoje byloje prieš Karl Josef Wilhelm Schwibbert
   (Byla C-20/05) (1)

   (Direktyva 98/34/EB - Informacijos apie techninius standartus ir reglamentus teikimo tvarka - Pareiga pateikti techninių reglamentų projektus - Nacionalinis įstatymas, įpareigojantis parduodamus kompaktinius diskus žymėti nacionalinės įstaigos, kuriai pavesta rinkti autorinį atlyginimą, skiriamuoju žymeniu - Sąvoka „Techninis reglamentas“)
   (2007/C 315/06)
   Proceso kalba: italų
   Prašymą priimti prejudicinį sprendimą pateikęs teismas
   Tribunale de Forlì
   Šalis pagrindinėje baudžiamojoje byloje
   Karl Josef Wilhelm Schwibbert
   Dalykas
   Prašymas priimti prejudicinį sprendimą — Tribunale de Forlì — EB 3 straipsnio ir 23–27 straipsnių bei 1992 m. lapkričio 19 d. Tarybos direktyvos 92/100/EEB dėl nuomos ir panaudos teisių bei tam tikrų teisių, gretutinių autorių teisėms, intelektinės nuosavybės srityje (OL L 346, p. 61) aiškinimas — Nacionalinio įstatymo, reikalaujančio žymėti visas parduodamas kinematografinių arba audiovizualinių kūrinių laikmenas nacionalinės organizacijos, kuri įpareigota rinkti autorių teises, santrumpa, atitikimas
   Rezoliucinė dalis
   1998 m. birželio 22 d. Europos Parlamento ir Tarybos direktyva 98/34/EB, nustatanti informacijos apie techninius standartus ir reglamentus ir informacinės visuomenės paslaugų taisykles teikimo tvarką, iš dalies pakeista 1998 m. liepos 20 d. Europos Parlamento ir Tarybos direktyva 98/48/EB, turi būti aiškinama taip: jei pagrindinėje byloje nagrinėjamos nacionalinės teisės nuostatos įgyvendinus 1983 m. kovo 28 d. Tarybos direktyvą 83/189, nustatančią informacijos apie techninius standartus ir reglamentus teikimo tvarką, įtvirtino pareigą skiriamuoju žymeniu „SIAE“ žymėti kompaktinius diskus, kuriuose yra vaizdinio meno kūriniai, siekiant juos parduoti atitinkamoje valstybėje narėje, jos yra techninis reglamentas, kuriuo, jeigu apie jį nebuvo pranešta Komisijai, negalima remtis prieš privatų asmenį.

      (1)  OL C 93, 2007 4 16.


title: 2004 m. spalio 28 d. Teisingumo Teismo sprendimas (antroji kolegija), Byloje C-360/03 Europos Bendrijų Komisija prieš Austrijos Respubliką (Valstybės įsipareigojimų neįvykdymas — Direktyva 2000/39/EB — Darbuotojų sauga ir sveikatos apsauga — Rizika, susijusi su cheminiais veiksniais darbe — Profesinio poveikio ribinių dydžių nustatymas — Neperkėlimas į nacionalinę teisę visoje valstybės narės teritorijoje per nustatytą terminą)

text:
               8.1.2005

               LT

               Europos Sąjungos oficialusis leidinys

               C 6/15

      TEISINGUMO TEISMO SPRENDIMAS

   (antroji kolegija)
   2004 m. spalio 28 d.
   Byloje C-360/03 Europos Bendrijų Komisija prieš Austrijos Respubliką (1)

   (Valstybės įsipareigojimų neįvykdymas - Direktyva 2000/39/EB - Darbuotojų sauga ir sveikatos apsauga - Rizika, susijusi su cheminiais veiksniais darbe - Profesinio poveikio ribinių dydžių nustatymas - Neperkėlimas į nacionalinę teisę visoje valstybės narės teritorijoje per nustatytą terminą)
   (2005/C 6/26)
   Proceso kalba: vokiečių
   Byloje C-360/03 Europos Bendrijų Komisija, atstovaujama D. Martin ir H. Kreppel, prieš Austrijos Respubliką, atstovaujamą E. Riedl, dėl ieškinio pagal EB sutarties 226 straipsnį dėl įsipareigojimų neįvykdymo, pareikšto 2003 m. rugpjūčio 19 d., Teisingumo Teismas (antroji kolegija), susidedantis iš kolegijos pirmininko C. W. A. Timmermans (pranešėjas), teisėjų C. Gulmann, J. Makarczyk, P. Kūris ir J. Klučka; generalinis advokatas: A. Tizzano, sekretorius: R. Grass, 2004 m. spalio 28 d. priėmė sprendimą, kurio rezoliucinėje dalyje nurodyta:

               1)

               Nepriimdama per nustatytą terminą 2000 m. birželio 8 d. Komisijos direktyvą 2000/39/EB nustatančią pirmąjį orientacinių profesinio poveikio ribinių dydžių sąrašą, įgyvendinant Tarybos direktyvą 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe, įgyvendinančių įstatymų ir kitų teisės aktų, Austrijos Respublika neįvykdė savo įsipareigojimų pagal šią direktyvą.

               2)

               Priteisti iš Austrijos Respublikos bylinėjimosi išlaidas.

      (1)  OL C 264, 2003 11 1.


title: Byla T-6/06  2006 m. sausio 13 d.  pareikštas ieškinys byloje  Mopro-Nord GmbH prieš Komisiją

text:
               25.3.2006

               LT

               Europos Sąjungos oficialusis leidinys

               C 74/29

         2006 m. sausio 13 d. pareikštas ieškinys byloje Mopro-Nord GmbH prieš Komisiją

   (Byla T-6/06)
   (2006/C 74/54)
   Proceso kalba: vokiečių
   Šalys

      Ieškovė: Mopro-Nord GmbH (Altentreptow, Vokietija), atstovaujama advokatų L. Harings ir C. H. Schmidt

      Atsakovė: Europos Bendrijų Komisija
   Ieškovės reikalavimai

               —

               Panaikinti 2005 m. rugsėjo 6 d. atsakovės sprendimą dėl pagalbos Nr. N 363/2004 (OL C 262, p. 5) tiek, kiek jo 25–27 punktuose remiamasi Vokietijos valdžios institucijų tvirtinimu, kad neremiamos išlaidos, padarytos prieš Komisijai suteikiant leidimą teikti šią pagalbą, apie kurią reikia pranešti vieną kartą, investicinių įmokų atžvilgiu.

               —

               Nepatenkinus šio reikalavimo, panaikinti 2005 m. rugsėjo 6 d. atsakovės sprendimą dėl pagalbos Nr. N 363/2004 (OL C 262, p. 5).

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškovė kreipiasi dėl 2005 m. rugsėjo 6 d. Komisijos sprendimo K(2005) 3310 (galutinis) dėl valstybės pagalbos Nr. N 363/2004 išrūgų rafinavimo gamyklos statybai. Šios pagalbos gavėja yra Mopro-Nord GmbH Meklenburge-Aukštutinėje Pomeranijoje. Ginčijamame sprendime Komisija informavo Vokietijos Federacinę Respubliką, kad pagalba, apie kurią ji pranešė, yra suderinama su EB sutartimi. Ieškovė ginčija sprendimą pirmiausia tiek, kiek jame remiamasi Vokietijos valdžios institucijų tvirtinimu, kad neremiamos išlaidos, padarytos prieš Komisijai suteikiant leidimą teikti šią pagalbą, apie kurią reikia pranešti vieną kartą, investicinių įmokų atžvilgiu.
   Pagrįsdama savo ieškinį atsakovė tvirtina, kad atsakovė neteisingai nustatė aplinkybes. Be to, ieškovė priekaištauja, jog buvo pažeista pareiga pagrįsti pagal EB 253 straipsnį bei teisinio saugumo ir tikslumo principai. Toliau Komisija ginčijamu sprendimu turėjo pažeisti Reglamento (EB) Nr. 659/1999 (1) 4 straipsnio 3 dalį bei tinkamo administravimo principą. Beje, ginčijamas sprendimas pažeidžia EB 87 straipsnio 3 dalies c punktą Bendrijos teisės aktų dėl valstybės pagalbos žemės ūkio sektoriuje atžvilgiu (2). Galiausiai ieškovė teigia, kad Komisijos sprendimas pažeidžia teisėtų lūkesčių apsaugos principą ir draudimą diskriminuoti.

      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, p. 1.).

      (2)  OL C 28, 2000, p. 2 bei OL C 232, 2000, p. 19.


title: Byla C-365/09: 2009 m. rugsėjo 14 d. Mineralbrunnen Rhön-Sprudel Egon Schindel GmbH pateiktas apeliacinis skundas dėl 2009 m. liepos 8 d. Pirmosios instancijos teismo (aštuntoji kolegija) priimto sprendimo byloje T-225/08 Mineralbrunnen Rhön-Sprudel Egon Schindel GmbH prieš Vidaus rinkos derinimo tarnybą (prekių ženklams ir pramoniniam dizainui)

text:
               7.11.2009

               LT

               Europos Sąjungos oficialusis leidinys

               C 267/49

         2009 m. rugsėjo 14 d.Mineralbrunnen Rhön-Sprudel Egon Schindel GmbH pateiktas apeliacinis skundas dėl 2009 m. liepos 8 d. Pirmosios instancijos teismo (aštuntoji kolegija) priimto sprendimo byloje T-225/08 Mineralbrunnen Rhön-Sprudel Egon Schindel GmbH prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-365/09)
   2009/C 267/82
   Proceso kalba: vokiečių

      Šalys

      Apeliantė: Mineralbrunnen Rhön-Sprudel Egon Schindel GmbH, atstovaujama advokato P. Wadenbach

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui) ir Schwarzbräu GmbH

      Apeliantės reikalavimai

   Apeliantė reikalauja

               1.

               Panaikinti 2009 m. liepos 8 d. Pirmosios instancijos teismo sprendimą byloje T-225/08.

               2.

               Panaikinti 2008 m. balandžio 8 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 877/2004-4.

               3.

               Panaikinti Bendrijos prekių ženklo Nr. 505503 „ALASKA“ registraciją dėl to, kad yra absoliutus atsisakymo registruoti pagrindas.

               4.

               Priteisti iš atsakovės bylinėjimosi išlaidas.

      Apeliacinio skundo pagrindai ir pagrindiniai argumentai

   Šis apeliacinis skundas pateiktas dėl Pirmosios instancijos teismo sprendimo, kuriuo buvo atmestas apeliantės ieškinys dėl 2008 m. balandžio 8 d. Vidaus rinkos derinimo tarnybos ketvirtosios apeliacinės tarybos sprendimo. Šiuo sprendimu Apeliacinė taryba atmetė apeliantės pateiktą prašymą pripažinti Bendrijos žodinio prekių ženklo „ALASKA“ registraciją negaliojančia visų prekių, kurioms įregistruotas Bendrijos prekių ženklas (mineralinis ir gazuotas vanduo, kiti gaivieji gėrimai; vaisių gėrimai ir vaisių sultys; sirupai ir kiti gėrimų gaminimo mišiniai), atžvilgiu.
   Iš esmės šalys ginčijasi dėl to, ar yra absoliutus atsisakymo registruoti pagrindas dėl būtinybės palikti geografinę kilmės nuorodą prieinamą visiems.
   Apeliaciniu skundu apeliantė tvirtina, kad Pirmosios instancijos teismas klaidingai aiškino Reglamento Nr. 40/94 (toliau — Bendrijos prekių ženklo reglamentas) 7 straipsnio 1 dalies c punktą; visų pirma atsižvelgiant į teismų praktikoje nustatytus principus.
   Pagal pirmiau minėtos Bendrijos prekių ženklo reglamento nuostatos formuluotę tam, kad Bendrijos prekių ženklas būtų neregistruojamas, pakanka, jeigu jis susideda tik iš ženklų ir nuorodų, kurie prekyboje gali būti naudojami geografinei paraiškoje nurodytų prekių kilmei nurodyti. Tai rodo, kad geografiniai pavadinimai, kuriuos gali naudoti įmonės, turėtų būti pastarosioms prieinami kaip atitinkamų prekių kategorijų geografinės kilmės nuorodos. Nurodytos Bendrijos prekių ženklo reglamento nuostatos taikymas nepriklauso nuo konkretaus, realaus ir svarbaus reikalavimo neapriboti panaudojimo galimybių egzistavimo.
   Jei Pirmosios instancijos teismas nepadarė jokios teisės klaidos, taikydamas šioje byloje Bendrijos prekių ženklų reglamento 7 straipsnio 1 dalies c punktą ir teismų praktikoje nustatytus principus, tai reikėtų nustatyti, kad Aliaska yra didžiausias geriamojo vandens rezervuaras Jungtinėse Amerikos Valstijose, plačiai išvystyta transporto infrastruktūra susieja Aliaską su natūralia gryno vandens gausa įvairiomis formomis, Aliaskoje mineralinis vanduo gaminamas ekonomiškai dideliais mąstais, jau prekiaujama šiuo vandeniu Bendrijoje, ir kad svarbu atsižvelgti į būsimą prekybą. Remiantis tuo, akivaizdu, kad ateityje konkurentai gali naudoti pavadinimą „ALASKA“ kaip kilmės nuorodą.
   Užuot tai daręs, Pirmosios instancijos teismas nepadarė teisės klaidos, taikydamas Bendrijos prekių ženklo reglamento 7 straipsnio 1 dalies c punktą ir teismų praktikos principus, kai jis, atlikęs galimybių tyrimą, t. y. išnagrinėjęs, ar mineralinio vandens iš Aliaskos prekyba į Bendriją ekonominiu požiūriu (konkurencinė situacija, transportavimo kaštai) yra naudinga, nustatė įtvirtintus principus viršijančius reikalavimus. Šiuos išplėstus reikalavimus reikia kvalifikuoti kaip per griežtus 7 straipsnio 1 dalies c punkto nuostatos, jos formuluotės ir ypač teismų praktikoje nustatytų principų prasme; šie reikalavimai lemia pernelyg platų Bendrijos teisės akto aiškinimą, prieštaraujantį šio akto tikslui.


title: Byla F-133/15: 2015 m. spalio 12 d. pareikštas ieškinys byloje ZZ/Komisija

text:
               14.12.2015

               LT

               Europos Sąjungos oficialusis leidinys

               C 414/45

         2015 m. spalio 12 d. pareikštas ieškinys byloje ZZ/Komisija

   (Byla F-133/15)
   (2015/C 414/58)
   Proceso kalba: prancūzų

      Šalys

      Ieškovas: ZZ, atstovaujamas advokato M. Velardo

      Atsakovė: Europos Komisija

      Ginčo dalykas bei aprašymas

   Panaikinti Komisijos sprendimą, kuriuo ieškovui paskirta nuolatinio perkėlimo į dviem lygiais žemesnes pareigas nuobauda, priimtą atlikus tyrimą dėl interesų konflikto, ir atlyginti tariamai patirtą neturtinę žalą.

      Ieškovo reikalavimai

               —

               Panaikinti 2014 m. gruodžio 10 d. sprendimą, kuriuo ieškovui paskirta drausminė nuolatinio perkėlimo iš tos pačios pareigų grupės AD11 lygio į AD9 lygį nuobauda;

               —

               sumokėti ieškovui 1 00  000 eurų sumą žalai, patirtai dėl ilgos procedūros trukmės, atlyginti;

               —

               priteisti iš Komisijos bylinėjimosi išlaidas.


title: Byla C-77/07 2007 m. vasario 12 d. pareikštas ieškinys byloje Europos Bendrijų Komisija prieš Graikijos Respubliką

text:
               24.3.2007

               LT

               Europos Sąjungos oficialusis leidinys

               C 69/15

         2007 m. vasario 12 d. pareikštas ieškinys byloje Europos Bendrijų Komisija prieš Graikijos Respubliką

   (Byla C-77/07)
   (2007/C 69/35)
   Proceso kalba: graikų
   Šalys

      Ieškovė: Europos Bendrijų Komisija, atstovaujama G. Zavvos ir W. Wils

      Atsakovė: Graikijos Respublika
   Ieškovės reikalavimai

               —

               Pripažinti, kad nepriėmusi 2001 m. rugsėjo 27 d. Europos Parlamento ir Tarybos direktyvą 2001/84/EB dėl originalaus meno kūrinio perpardavimo teisės autoriaus naudai (1) įgyvendinančių įstatymų ir kitų teisės aktų ir bet kuriuo atveju nepateikusi jų Komisijai, Graikijos Respublika neįvykdė įsipareigojimų pagal šią direktyvą.

               —

               Priteisti iš Graikijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti Direktyvą 2001/84/EB į nacionalinę teisę baigėsi 2005 m. gruodžio 31 dieną.

      (1)  OL L 272, 2001 10 13, p. 32.


title: Byla T-9/17: 2017 m. sausio 5 d. pareikštas ieškinys byloje RI/Taryba

text:
               6.3.2017

               LT

               Europos Sąjungos oficialusis leidinys

               C 70/24

         2017 m. sausio 5 d. pareikštas ieškinys byloje RI/Taryba

   (Byla T-9/17)
   (2017/C 070/33)
   Proceso kalba: prancūzų

      Šalys

      Ieškovė: RI (Paryžius, Prancūzija), atstovaujama advokatų T. Bontinck ir A. Guillerme

      Atsakovė: Europos Sąjungos Taryba

      Reikalavimai

   Ieškovė Bendrojo Teismo prašo:

               —

               panaikinti 2016 m. vasario 8 d. Tarybos paskyrimų tarnybos sprendimą dėl atsisakymo pripažinti ieškovės invalidumą, atsiradusį dėl profesinės ligos, kaip tai suprantama pagal Europos Sąjungos pareigūnų tarnybos nuostatų 78 straipsnio 5 dalį;

               —

               priteisti iš Europos Sąjungos Tarybos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi dviem pagrindais.

               1.

               Pirmasis ieškinio pagrindas susijęs su Invalidumo komiteto ir Tarybos paskyrimų tarnybos (AIPN) padaryta akivaizdžia vertinimo klaida ir neteisingu profesinės ligos sąvokos aiškinimu. Ieškovė pirmiausia ginčija tokias minėto komiteto išvadas, kuriose teigiama:

                           —

                           riešo kanalo sindromas negalėjo būti pripažintas profesine liga;

                           —

                           priežastis, dėl kurios ieškovė negalėjo grįžti į darbą, yra ne ieškovės riešo kanalo sindromas, o tik algoneurodistrofijos sindromas, kuris atsirado po operacijos ant jos kairės rankos.

               2.

               Antrasis ieškinio pagrindas, susijęs su pareigos motyvuoti pažeidimu, nes Invalidumo komitetas teisiškai pakankamai nepaaiškino priežasčių, kodėl jis nukrypo nuo ankstesnių medicininių ataskaitų, aiškiai patvirtinančių, kad ieškovės liga yra profesinė liga, siejama su „riešo kanalo sindromu, komplikuotu algoneurodistrofija“.


title: Byla F-72/11: 2011 m. liepos 22 d. pareikštas ieškinys byloje ZZ ir kt. prieš Komisiją

text:
               1.10.2011

               LT

               Europos Sąjungos oficialusis leidinys

               C 290/20

         2011 m. liepos 22 d. pareikštas ieškinys byloje ZZ ir kt. prieš Komisiją

   (Byla F-72/11)
   2011/C 290/28
   Proceso kalba: prancūzų

      Šalys

      Ieškovai: ZZ ir kt., atstovaujami advokatų L. Levi ir A. Blot

      Atsakovė: Europos Komisija

      Ginčo dalykas bei aprašymas

   Pirma, sprendimų, kuriais nustatomos pareigų paaukštinimo ribos vykdant 2010 ir 2011 m. pareigų paaukštinimo procedūrą AD13 ir AD14 lygiams, panaikinimas ir, antra, pareigūnų, paaukštintų į AD13 ir AD14 lygius vykdant 2010 m. pareigų paaukštinimo procedūrą, sąrašo panaikinimas ir Komisijos implicitinio sprendimo atsisakyti paaukštinti daug kitų pareigūnų į AD12 arba AD13 lygį panaikinimas.

      Ieškovų reikalavimai

               —

               Panaikinti sprendimus, kuriais nustatomos pareigų paaukštinimo ribos vykdant 2010 ir 2011 m. pareigų paaukštinimo procedūrą AD13 ir AD14 lygiams, paskelbtus Administraciniuose pranešimuose Nr. 3-2010, 65-2010 ir 76-2010.

               —

               Panaikinti pareigūnų, paaukštintų į AD13 ir AD14 lygius vykdant 2010 m. pareigų paaukštinimo procedūrą, sąrašą, paskelbtą Administraciniuose pranešimuose Nr. 65-2010, tiek, kiek jis sudarytas remiantis neteisėtomis pareigų paaukštinimo ribomis ir panaikinti Komisijos implicitinį sprendimą atsisakyti paaukštinti daug kitų pareigūnų į AD12 arba AD13 lygį.

               —

               Tiek, kiek reikia, panaikinti sprendimus atmesti ieškovų skundus.

               —

               Priteisti iš Komisijos bylinėjimosi išlaidas.


title: 2006 m. sausio 12 d.  Teisingumo Teismo sprendimas (penktoji kolegija), Byloje C-107/05 Europos Bendrijų Komisija prieš Suomijos Respubliką (Valstybės įsipareigojimų neįvykdymas — Direktyva 2003/87/EB — Neperkėlimas į nacionalinę teisę per nustatytą terminą)

text:
               11.3.2006

               LT

               Europos Sąjungos oficialusis leidinys

               C 60/10

      TEISINGUMO TEISMO SPRENDIMAS

   (penktoji kolegija)
   2006 m. sausio 12 d.
   Byloje C-107/05 Europos Bendrijų Komisija prieš Suomijos Respubliką (1)

   (Valstybės įsipareigojimų neįvykdymas - Direktyva 2003/87/EB - Neperkėlimas į nacionalinę teisę per nustatytą terminą)
   (2006/C 60/21)
   Proceso kalba: suomių
   Byloje C-107/05 dėl 2005 m. kovo 3 d. pagal EB 226 straipsnį pareikšto ieškinio dėl įsipareigojimų neįvykdymo Europos Bendrijų Komisija, atstovaujama U. Wölker ir P. Aalto, prieš Suomijos Respubliką, atstovaujamą A. Guimaraes-Purokoski, Teisingumo Teismas (penktoji kolegija), kurį sudaro kolegijos pirmininkas J. Makarczyk ir teisėjai G. Arestis ir J. Klučka (pranešėjas); generalinė advokatė C. Stix-Hackl, kancleris R. Grass, 2006 m. sausio 12 d. priėmė sprendimą, kurio rezoliucinėje dalyje nurodyta:

               1.

               Suomijos Respublika, nepriimdama 2003 m. spalio 13 d. Europos Parlamento ir Tarybos direktyvai 2003/87/EB, nustatančiai prekybos šiltnamio efektą sukeliančių dujų emisijos leidimais sistemą Bendrijoje ir iš dalies pakeičiančiai Tarybos direktyvą 96/61/EB, įgyvendinti reikalingų įstatymų ir kitų teisės aktų Åland provincijos atžvilgiu, neįvykdė savo įsipareigojimų pagal šią direktyvą.

               2.

               Priteisti iš Suomijos Respublikos bylinėjimosi išlaidas.

      (1)  OL C 93, 2005 4 16.


title: 2004 m. spalio 14 d. Teisingumo teismo sprendimas (pirmoji kolegija), Byloje C-143/03 Europos Bendrijų Komisija prieš Italijos Respubliką (Valstybės įsipareigojimų neįvykdymas — EB sutarties 28 straipsnis — Nacionaliniai teisės aktai, nustatantys šarminių elementų ženklinimo tvarką)

text:
               4.12.2004

               LT

               Europos Sąjungos oficialusis leidinys

               C 300/19

      TEISINGUMO TEISMO SPRENDIMAS

   (pirmoji kolegija)
   2004 m. spalio 14 d.
   Byloje C-143/03 Europos Bendrijų Komisija prieš Italijos Respubliką (1)

   (Valstybės įsipareigojimų neįvykdymas - EB sutarties 28 straipsnis - Nacionaliniai teisės aktai, nustatantys šarminių elementų ženklinimo tvarką)
   (2004/C 300/38)
   Proceso kalba: italų
   Byloje C-143/03 Europos Bendrijų Komisija, atstovaujama L. Visaggio ir R. Amorosi, prieš Italijos Respubliką, atstovaujamą I. M. Braguglia, padedamo P. Gentili dėl pagal EB sutarties 226 straipsnį 2003 m. kovo 28 d. pateikto ieškinio dėl įsipareigojimų neįvykdymo, Teisingumo Teismas (pirmoji kolegija), susidedantis iš kolegijos pirmininko P. Jann, teisėjų N. Colneric (pranešėja), J. N. Cunha Rodrigues, M. Ilešič ir E. Levits; generalinis advokatas: D. Ruiz-Jarabo Colomer, sekretorius: R. Grass, 2004 m. spalio 14 d. priėmė sprendimą, kurio rezoliucinėje dalyje nurodyta:

               1)

               Taikydama šarminiams mangano elementams, kuriuose gyvsidabris sudaro mažiau kaip 0,0005 % svorio, ženklinimo taisykles, pagal kurias reikalaujama nurodyti, ar prekių sudėtyje yra sunkiųjų metalų, Italijos Respublika neįvykdė savo įsipareigojimų pagal EB sutarties 28 straipsnį.

               2)

               Priteisti iš Italijos Respublikos bylinėjimosi išlaidas.

      (1)  OL C 135, 2003 6 7.


title: Byla C-552/13: 2015 m. spalio 22 d. Teisingumo Teismo (penktoji kolegija) sprendimas byloje (Juzgado Contencioso-Administrativo n° 6 de Bilbao (Ispanija) prašymas priimti prejudicinį sprendimą) Grupo Hospitalario Quirón SA/Departamento de Sanidad del Gobierno Vasco, Instituto de Religiosas Siervas de Jesús de la Caridad (Prašymas priimti prejudicinį sprendimą — Viešieji paslaugų pirkimai — Direktyva 2004/18/EB — 23 straipsnio 2 dalis — Viešųjų sveikatos priežiūros paslaugų teikimas — Viešųjų ligoninių kompetencijai priklausančių sveikatos priežiūros paslaugų teikimas privačiose įstaigose — Reikalavimas, pagal kurį paslaugos turi būti teikiamos konkrečioje savivaldybėje)

text:
               14.12.2015

               LT

               Europos Sąjungos oficialusis leidinys

               C 414/2

         2015 m. spalio 22 d. Teisingumo Teismo (penktoji kolegija) sprendimas byloje (Juzgado Contencioso-Administrativo no 6 de Bilbao (Ispanija) prašymas priimti prejudicinį sprendimą) Grupo Hospitalario Quirón SA/Departamento de Sanidad del Gobierno Vasco, Instituto de Religiosas Siervas de Jesús de la Caridad

   (Byla C-552/13) (1)

   ((Prašymas priimti prejudicinį sprendimą - Viešieji paslaugų pirkimai - Direktyva 2004/18/EB - 23 straipsnio 2 dalis - Viešųjų sveikatos priežiūros paslaugų teikimas - Viešųjų ligoninių kompetencijai priklausančių sveikatos priežiūros paslaugų teikimas privačiose įstaigose - Reikalavimas, pagal kurį paslaugos turi būti teikiamos konkrečioje savivaldybėje))
   (2015/C 414/02)
   Proceso kalba: ispanų

      Prašymą priimti prejudicinį sprendimą pateikęs teismas

      Juzgado Contencioso-Administrativo no 6 de Bilbao

      Šalys pagrindinėje byloje

      Ieškovė: Grupo Hospitalario Quirón SA

      Atsakovai: Departamento de Sanidad del Gobierno Vasco, Instituto de Religiosas Siervas de Jesús de la Caridad

      Rezoliucinė dalis

   Pagal 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 23 straipsnio 2 dalį draudžiamas toks reikalavimas, kaip nagrinėjamas pagrindinėje byloje, kuris skelbimuose apie viešąjį sveikatos priežiūros paslaugų pirkimą yra pateikiamas kaip techninė specifikacija, pagal kurią konkurso dalyką sudarančias sveikatos priežiūros paslaugas turi teikti privačios ligoninės, esančios tik konkrečioje savivaldybėje, kuri gali ir nebūti pacientų, kurie naudojasi tokiomis paslaugomis, gyvenamoji vieta, nes dėl to iš konkurso automatiškai pašalinami dalyviai, kurie negali teikti tokių paslaugų šioje konkrečioje savivaldybėje esančioje įstaigoje, nors jie atitinka visas kitas konkurso sąlygas.

      (1)  OL C 24, 2014 1 25.


title: Byla F-118/14: 2015 m. gruodžio 16 d. Tarnautojų teismo trečiosios kolegijos pirmininko nutartis byloje Bärwinkel/Taryba (Viešoji tarnyba — Pareigūnai — Pareigūnų tarnybos nuostatų reforma — Pereinamojo laikotarpio nuostatos dėl priskyrimo prie pareigybių rūšių — Pareigūnų tarnybos nuostatų XIII priedo 30 straipsnio 3 dalis — Asmens nenaudai priimto akto sąvoka — Sprendimas, kuriuo pripažįstama, kad kai kurie pareigūnai vykdo specialias užduotis — Ieškovo pavardės neįtraukimas į pirmąjį 34 pareigūnų, pripažintų vykdančiais specialias užduotis, sąrašą — Su ikiteismine stadija susiję reikalavimai — Skundo pagal Pareigūnų tarnybos nuostatų 90 straipsnio 2 dalį nebuvimas — Procedūros reglamento 81 straipsnis)

text:
               8.2.2016

               LT

               Europos Sąjungos oficialusis leidinys

               C 48/99

         2015 m. gruodžio 16 d. Tarnautojų teismo trečiosios kolegijos pirmininko nutartis byloje Bärwinkel/Taryba

   (Byla F-118/14) (1)

   ((Viešoji tarnyba - Pareigūnai - Pareigūnų tarnybos nuostatų reforma - Pereinamojo laikotarpio nuostatos dėl priskyrimo prie pareigybių rūšių - Pareigūnų tarnybos nuostatų XIII priedo 30 straipsnio 3 dalis - Asmens nenaudai priimto akto sąvoka - Sprendimas, kuriuo pripažįstama, kad kai kurie pareigūnai vykdo specialias užduotis - Ieškovo pavardės neįtraukimas į pirmąjį 34 pareigūnų, pripažintų vykdančiais specialias užduotis, sąrašą - Su ikiteismine stadija susiję reikalavimai - Skundo pagal Pareigūnų tarnybos nuostatų 90 straipsnio 2 dalį nebuvimas - Procedūros reglamento 81 straipsnis))
   (2016/C 048/114)
   Proceso kalba: prancūzų

      Šalys

      Ieškovas: Wolfgang Bärwinkel (Briuselis, Belgija), atstovaujamas advokato M. Casado García-Hirschfeld

      Atsakovė: Europos Sąjungos Taryba, iš pradžių atstovaujama M. Bauer ir E. Rebasti, vėliau – M. Bauer ir M. Veiga

      Bylos dalykas

   Prašymas panaikinti Tarybos sprendimus dėl AD 9 –AD 14 lygio pareigūnų, užimančių pareigas, laikytinas pareigomis, kurias vykdant atliekamos specialios užduotys, priskyrimo prie „skyriaus vadovo ar lygiaverčių pareigų“ arba „patarėjo ar lygiaverčių pareigų“ pareigybių rūšies pareigas vykdančių pareigūnų iki 2015 m. gruodžio 31 d., kurie netaikomi ieškovui.

      Rezoliucinė dalis

               1.

               Atmesti ieškinį kaip akivaizdžiai nepriimtiną.

               2.

               Kiekviena šalis padengia savo bylinėjimosi išlaidas.

      (1)  OL C 26, 2015 1 26, p. 48.


title: Byla C-580/08 P: 2008 m. gruodžio 24 d. Devrajan Srinivasan pateiktas apeliacinis skundas dėl 2008 m. lapkričio 3 d. Pirmosios instancijos teismo (šeštoji kolegija) priimtos nutarties byloje T-196/08 Srinivasan prieš Ombudsmeną

text:
               7.11.2009

               LT

               Europos Sąjungos oficialusis leidinys

               C 267/24

         2008 m. gruodžio 24 d. Devrajan Srinivasan pateiktas apeliacinis skundas dėl 2008 m. lapkričio 3 d. Pirmosios instancijos teismo (šeštoji kolegija) priimtos nutarties byloje T-196/08 Srinivasan prieš Ombudsmeną

   (Byla C-580/08 P)
   2009/C 267/43
   Proceso kalba: anglų

      Šalys

      Apeliantė: Devrajan Srinivasan, atstovaujamas solisitoriaus J. Morton

      Kita proceso šalis: Europos ombudsmenas
   2009. birželio 25 d. Nutartimi Teisingumo Teismas (šeštoji kolegija) nutarė, kad apeliacinis skundas yra nepriimtinas.


title: 2005 m. sausio 20 d. Teisingumo Teismo sprendimas (antroji kolegija), Byla C-296/03 Byloje Glaxosmithkline SA prieš Belgijos valstybę (dėl Conseil d'Etat prašymo priimti prejudicinį sprendimą) (Direktyva 89/105/EEB — Žmonėms skirti vaistai — Prašymas įtraukti vaistą į kompensuojamų vaistų sąrašą — Atsakymui skirto termino pobūdis — Imperatyvus pobūdis — Termino praleidimo pasekmės, panaikinus neigiamą sprendimą)

text:
               5.3.2005

               LT

               Europos Sąjungos oficialusis leidinys

               C 57/9

      TEISINGUMO TEISMO SPRENDIMAS

   (antroji kolegija)
   2005 m. sausio 20 d.
   Byla C-296/03 Byloje Glaxosmithkline SA prieš Belgijos valstybę (1) (dėl Conseil d'Etat prašymo priimti prejudicinį sprendimą)
   (Direktyva 89/105/EEB - Žmonėms skirti vaistai - Prašymas įtraukti vaistą į kompensuojamų vaistų sąrašą - Atsakymui skirto termino pobūdis - Imperatyvus pobūdis - Termino praleidimo pasekmės, panaikinus neigiamą sprendimą)
   (2005/C 57/16)
   Proceso kalba: prancūzų
   Byloje C-296/03 dėl Conseil d'Etat (Belgija) 2003 m. birželio 27 d. nutartimi, kurį Teisingumo Teismas gavo 2003 m. liepos 8 d., pagal EB sutarties 234 straipsnį pateikto prašymo priimti prejudicinį sprendimą byloje Glaxosmithkline SA prieš Belgijos valstybę, Teisingumo Teismas (antroji kolegija), kurį sudaro pirmininkas C. W. A. Timmermans, teisėjai: R. Silva de Lapuerta (pranešėja), C. Gulmann, P. Kūris ir G. Krestis; generalinis advokatas A. Tizzano, sekretorė vyriausioji administratorė M. Múgica Arzamendi, 2005 m. sausio 20 d. priėmė sprendimą, kurio rezoliucinėje dalyje nurodyta:

               1)

               1988 m. gruodžio 21 d. Tarybos direktyvos 89/105/EEB dėl priemonių, reglamentuojančių žmonėms skirtų vaistų kainų nustatymą ir šių vaistų įtraukimą į nacionalinių sveikatos draudimo sistemų sritį, skaidrumo (OL 1989, L 40, p. 8, toliau – direktyva) 6 straipsnio 1 dalies pirmoje pastraipoje nustatytas terminas yra imperatyvus laikotarpis, kurio nacionalinės institucijos neturi teisės praleisti.

               2)

               Pačios valstybės narės turi nustatyti, ar praleidus direktyvos 89/105/EEB 6 straipsnio 1 dalies pirmoje pastraipoje nustatytą terminą kompetetingos institucijos gali priimtų naują formalų sprendimą, kai ankstesnis sprendimas buvo teismo panaikintas, tačiau tokia galimybė turi būti įgyvendinama tik per protingą terminą, kuris bet kuriuo atveju neturi viršyti šiame direktyvos straipsnyje nustatyto termino.

      (1)  OL C 213, 2003 9 6.


title: Byla T-346/07 2008 m. lapkričio 13 d. Pirmosios instancijos teismo sprendimas byloje Duro Sweden prieš VRDT (EASYCOVER) (Bendrijos prekių ženklas — Žodinio Bendrijos prekių ženklo EASYCOVER paraiška — Absoliutūs atmetimo pagrindai — Reglamento (EB) Nr. 40/94 7 straipsnio 1 dalies b ir c punktai — Reglamento Nr. 40/94 73 straipsnis)

text:
               10.1.2009

               LT

               Europos Sąjungos oficialusis leidinys

               C 6/28

         2008 m. lapkričio 13 d. Pirmosios instancijos teismo sprendimas byloje Duro Sweden prieš VRDT (EASYCOVER)

   (Byla T-346/07) (1)

   (Bendrijos prekių ženklas - Žodinio Bendrijos prekių ženklo EASYCOVER paraiška - Absoliutūs atmetimo pagrindai - Reglamento (EB) Nr. 40/94 7 straipsnio 1 dalies b ir c punktai - Reglamento Nr. 40/94 73 straipsnis)
   (2009/C 6/57)
   Proceso kalba: anglų
   Šalys

      Ieškovė: Duro Sweden AB (Jevlė, Švedija), atstovaujama solisitoriaus R. Bird

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Bullock ir D. Botis
   Dalykas
   Ieškinys dėl 2007 m. liepos 3 d. VRDT ketvirtosios apeliacinės tarybos sprendimo (byla R 1065/2005-4) dėl prašymo įregistruoti žodinį žymenį EASYCOVER kaip Bendrijos prekių ženklą
   Rezoliucinė dalis

               1.

               Panaikinti 2007 m. liepos 3 d. Vidaus rinkos derinimo tarnybos (prekių ženklams ir pramoniniam dizainui) (VRDT) ketvirtosios apeliacinės tarybos sprendimo (byla R 1065/2005-4) dalį, susijusią su prekėmis, priklausančiomis kategorijai „ne metaliniai paminklai“.

               2.

               Atmesti likusią ieškinio dalį.

               3.

               Duro Sweden AB padengia savo ir tris ketvirtadalius VRDT bylinėjimosi išlaidų. VRDT padengia ketvirtadalį savo bylinėjimosi išlaidų.

      (1)  OL C 269, 2007 11 10.


title: Byla C-39/13: 2013 m. sausio 25 d. Gerechtshof Amsterdam (Nyderlandai) pateiktas prašymas priimti prejudicinį sprendimą byloje Inspecteur van de Belastingdienst Noord/kantoor Groningen prieš SCA Group Holding BV

text:
               27.4.2013

               LT

               Europos Sąjungos oficialusis leidinys

               C 123/8

         2013 m. sausio 25 d.Gerechtshof Amsterdam (Nyderlandai) pateiktas prašymas priimti prejudicinį sprendimą byloje Inspecteur van de Belastingdienst Noord/kantoor Groningen prieš SCA Group Holding BV

   (Byla C-39/13)
   2013/C 123/11
   Proceso kalba: olandų

      Prašymą priimti prejudicinį sprendimą pateikęs teismas

      Gerechtshof Amsterdam

      Pagrindinės bylos šalys

      Apeliantas: Inspecteur van de Belastingdienst Noord/kantoor Groningen

      Kita apeliacinio proceso šalis: SCA Group Holding BV

      Prejudiciniai klausimai

               1.

               Ar atsisakymas apmokestinamajam asmeniui leisti Nyderlanduose įsteigtų (trečio ir) antro laipsnio dukterinių bendrovių (ol. (achter)kleindochtervennootschappen) Alphabet Holding, HP Holding ir Alpha Holding veiklai ir turtui taikyti Nyderlandų apmokestinamojo vieneto reglamentavimą yra įsisteigimo laisvės, kaip ji suprantama pagal EB sutarties 43 straipsnį, taikomą kartu su EB sutarties 48 straipsniu, apribojimas?
               Ar šiuo atžvilgiu ir atsižvelgiant į Nyderlandų apmokestinamojo vieneto reglamentavimu siekiamus tikslus <…>, (trečio ir) antro laipsnio dukterinių bendrovių Alphabet Holding, HP Holding ir Alpha Holding situacija yra objektyviai panaši i) į Nyderlanduose įsteigtų bendrovių, kurios yra Nyderlanduose įsteigtos tarpinės holdingo bendrovės, nusprendusios su savo Nyderlanduose įsteigta patronuojančia bendrove nesudaryti apmokestinamojo vieneto, trečio ir antro laipsnio dukterinės bendrovės, ir kurios dėl šios priežasties kaip antro laipsnio dukterinės bendrovės lygiai taip pat kaip ir Alphabet Holding, HP Holding bei Alpha Holding neturi galimybės pasinaudoti — vien — su savo antro laipsnio patronuojančia bendrove siekiamo sudaryti apmokestinamojo vieneto reglamentavimu, situaciją ar ii) į Nyderlanduose įsteigtų antro laipsnio dukterinių bendrovių, kurios kartu su savo Nyderlanduose įsteigta patronuojančia ir (ar) tarpine holdingo bendrove nusprendė apmokestinamąjį vienetą sudaryti su Nyderlanduose įsisteigusia (antro laipsnio) patronuojančia bendrove ir kurių veikla bei turtas dėl šios priežasties — kitaip nei Alphabet Holding, HP Holding ir Alpha Holding veikla ir turtas — mokestiniais tikslais konsoliduojami, situaciją?

               2.

               Ar atsakymui į pirmojo klausimo pirmą sakinį turi reikšmės ir tai <…>, ar atitinkamas nacionalines bendroves valdo viena tarpinė holdingo bendrovė (grupės struktūroje esanti vienu lygiu aukščiau), įsteigta kitoje valstybėje narėje, ar — kaip yra Alphabet Holding, HP Holding ir Alpha Holding atveju — dvi tarpinės holdingo bendrovės (arba daugiau) (grupės struktūroje esančios dviem ar keliais lygiais aukščiau), įsteigtos toje kitoje valstybėje narėje?

               3.

               Jeigu ir tiek, kiek į pirmojo klausimo pirmą sakinį reikėtų atsakyti teigiamai: ar šiuo atveju tokį apribojimą galima pateisinti privalomaisiais bendrojo intereso pagrindais, ypač būtinybe išsaugoti mokestinę darną, įskaitant kelio užkirtimą galimybei vienašališkai ir dvišališkai į nuostolius atsižvelgti du kartus <…>?
               Ar šiuo atžvilgiu turi reikšmės tai, kad konkrečiu atveju nustatyta, jog į nuostolius nebuvo atsižvelgta du kartus <…>?

               4.

               Jeigu ir tiek, kiek į trečiąjį klausimą reikėtų atsakyti teigiamai: ar šiuo atveju apribojimas laikytinas proporcingu <…>?


title: Byla T-251/13: 2013 m. gegužės 6 d. pareikštas ieškinys byloje Gemeente Nijmegen prieš Komisiją

text:
               29.6.2013

               LT

               Europos Sąjungos oficialusis leidinys

               C 189/27

         2013 m. gegužės 6 d. pareikštas ieškinys byloje Gemeente Nijmegen prieš Komisiją

   (Byla T-251/13)
   2013/C 189/57
   Proceso kalba: olandų

      Šalys

      Ieškovė: Gemeente Nijmegen (Neimegenas, Nyderlandai), atstovaujama advokatų H. Janssen ir S. van der Heul

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti negaliojančiu 2013 m. kovo 6 d. Komisijos sprendimą C(2013)1152 galutinis, kiek jis susijęs su tariama savivaldybės pagalba NEC,

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   2003 m. Neimegeno savivaldybė parke Goffert šalia Goffert futbolo stadiono pastatė daugiafunkcinį sporto kompleksą „De Eendracht“. Goffert stadioną ir „De Eendracht“ kompleksą išsinuomojo Neimegeno profesionalaus futbolo sąjunga NEC. Nuomos sutartyje buvo numatyta, be kita ko, NEC įsigijimo teisė.
   2009 m. viduryje savivaldybė parengė planą pertvarkyti didžiąją parko Goffert dalį į aukšto lygio sporto ir inovacijų parką (Topsport- en Innovatiepark; TIP). Aiškus tikslas buvo, be kita ko, integruoti į TIP esamą (tačiau plėstiną) Goffert stadioną ir „De Eendracht“ kompleksą.
   2008 ir 2009 m. NEC pranešė savivaldybei, kad nori pasinaudoti teise nupirkti iš savivaldybės „De Eendracht“ kompleksą. Šis ketinimas prieštaravo savivaldybės planams dėl TIP. NEC pranešė pasirengusi už užmokestį atsisakyti teisės įsigyti „De Eendracht“ kompleksą. Gavus nepriklausomų turto vertintojų nuomonę, buvo nustatyta 2,22 mln. EUR kompensacijos suma. Šią sumą savivaldybė sumokėjo NEC.
   2013 m. kovo 6 d. sprendimu Komisija pradėjo procedūrą pagal SESV 108 straipsnio 2 dalį ir pripažino savivaldybės atliktą teisės įsigyti „De Eendracht“ kompleksą išpirkimą valstybės pagalba, kaip tai suprantama pagal SESV 107 straipsnio 1 dalį. Savivaldybė ginčija šį sprendimą.
   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas: vienodo požiūrio ir teisinio saugumo principo pažeidimas, nes nepagrįstai neatsižvelgta į tai, kad nustatydama „De Eendracht“ komplekso įsigijimo teisės vertę savivaldybė pasirėmė Komisijos komunikatu dėl žemės sklypų ir pastatų pardavimo (1).

               2.

               Antrasis ieškinio pagrindas: Komisijos įgaliojimų viršijimas ir netinkamas teisės aiškinimas, akivaizdi vertinimo klaida ir (arba) pareigos motyvuoti pažeidimas nustačius, kad teisės įsigyti „De Eendracht“ kompleksą išpirkimas yra valstybės pagalba, kaip tai suprantama pagal SESV 107 straipsnio 1 dalį ir kad bet kuriuo atveju yra pakankamas pagrindas pradėti formalią tyrimo procedūrą pagal SESV 108 straipsnio 2 dalį.

               3.

               Trečiasis ieškinio pagrindas: termino pradėti formalią tyrimo procedūrą praleidimas ir teisinio saugumo, procedūros taisyklių pažeidimas ir (arba) netinkamas teisės taikymas.

      (1)  Komisijos komunikatas dėl valstybės pagalbos elementų valdžios institucijoms parduodant žemę ir pastatus (OL C 209, 1997, p. 3; 2004 m. specialusis leidimas lietuvių k., 8 sk., 1 t., p. 143).


title: Byla C-94/05  2006 m. kovo 16 d.  Teisingumo Teismo (antroji kolegija) sprendimas ( Bundesverwaltungsgericht  prašymas priimti prejudicinį sprendimą)  Emsland-Stärke GmbH prieš Landwirtschaftskammer Hannover  (Bendra žemės ūkio politika — Reglamentas (EB) Nr. 97/95 — Krakmolo gamybos įmonėms mokamos priemokos — Suteikimo sąlygos — Nuobaudos — Proporcingumas — Reglamentas (EB, Euratomas) Nr. 2988/95 — Europos Bendrijų finansinių interesų apsauga)

text:
               3.6.2006

               LT

               Europos Sąjungos oficialusis leidinys

               C 131/25

         2006 m. kovo 16 d. Teisingumo Teismo (antroji kolegija) sprendimas (Bundesverwaltungsgericht prašymas priimti prejudicinį sprendimą) Emsland-Stärke GmbH prieš Landwirtschaftskammer Hannover

   (Byla C-94/05) (1)

   (Bendra žemės ūkio politika - Reglamentas (EB) Nr. 97/95 - Krakmolo gamybos įmonėms mokamos priemokos - Suteikimo sąlygos - Nuobaudos - Proporcingumas - Reglamentas (EB, Euratomas) Nr. 2988/95 - Europos Bendrijų finansinių interesų apsauga)
   (2006/C 131/44)
   Proceso kalba: vokiečių
   Prašymą priimti prejudicinį sprendimą pateikęs teismas

      Bundesverwaltungsgericht (Vokietija)
   Šalys pagrindinėje byloje
   Ieškovė: Emsland-Stärke GmbH
   Atsakovas: Landwirtschaftskammer Hannover
   Bylos dalykas
   Prašymas priimti prejudicinį sprendimą — Bundesverwaltungsgericht — 1995 m. sausio 17 d. Komisijos reglamento (EB) Nr. 97/95, nustatančio išsamias Tarybos reglamento (EB) Nr. 1766/92 dėl minimalių kainų ir kompensacijų, išmokėtinų bulvių augintojams, bei Tarybos reglamento (EB) Nr. 1868/94, nustatančio bulvių krakmolo gamybos kvotų sistemą, taikymo taisykles (OL L 16, p. 3), su pakeitimais, padarytais 1996 m. birželio 24 d. Komisijos reglamentu (EB) Nr. 1125/96 (OL L 150, p. 1), 13 straipsnio 4 dalies išaiškinimas — Priemokų suteikimo sąlygos — Auginimo sutartis, kurią krakmolo gamybos įmonė sudarė ne su bulvių augintoju, o su prekybininku, kuris bulves tiesiogiai ar netiesiogiai įsigyja iš bulvių augintojų — Nuobaudos
   Sprendimo rezoliucinė dalis

               1.

               1995 m. sausio 17 d. Komisijos reglamento (EB) Nr. 97/95, nustatančio išsamias Tarybos reglamento (EB) 1766/92 dėl minimalių kainų ir kompensacijų, išmokėtinų bulvių augintojams, bei Tarybos reglamento (EB) 1868/94, nustatančio bulvių krakmolo gamybos kvotų sistemą, taikymo taisykles su pakeitimais, padarytais 1996 m. birželio 24 d. Komisijos reglamentu (EB) Nr. 1125/96, 13 straipsnio 4 dalyje numatyta nuobauda taikoma krakmolo gamybos įmonei, kuri, nebūtinai viršydama jai skirtą dalinę kvotą, perka bulves iš prekybininko, kuris tiesiogiai ar netiesiogiai apsirūpina jomis iš augintojų, net kai tarp jos ir šio prekybininko sudaryta pirkimo ir tiekimo sutartis sutarties šalių buvo pavadinta „auginimo sutartimi“, kurią tokia pagal šio reglamento 4 straipsnio 2 dalį pripažino atsakinga nacionalinė institucija, tačiau kuri negali būti priskiriama tokioms sutartims to paties reglamento 1 straipsnio d ir e punktų prasme.

               2.

               Antrojo klausimo pirmosios dalies analizė nepateikė jokių įrodymų, galinčių paveikti Reglamento Nr. 97/95 su pakeitimais, padarytais Reglamentu Nr. 1125/96, 13 straipsnio 4 dalies galiojimą teisinio tikrumo principo atžvilgiu.

               3.

               Antrojo klausimo antrosios dalies analizė nepateikė jokių įrodymų, galinčių paveikti Reglamento Nr. 97/95 su pakeitimais, padarytais Reglamentu Nr. 1125/96, 13 straipsnio 4 dalies galiojimą 1995 m. gruodžio 18 d. Tarybos reglamento (EB, Euratomas) Nr. 2988/95 dėl Europos Bendrijų finansinių interesų apsaugos 2 straipsnio 1 ir 3 dalyse nurodyto proporcingumo principo atžvilgiu.

               4.

               Tai, jog atsakinga nacionalinė institucija buvo informuota apie tai, kad krakmolo gamybos įmonė pirko bulves iš prekybininko, kuris tiesiogiai ar netiesiogiai apsirūpina jomis iš augintojų, negali turėti įtakos šio pažeidimo, laikomo „padarytu dėl aplaidumo“, kvalifikavimui Reglamento Nr. 2988/95 5 straipsnio 1 dalies prasme ir todėl turėti įtakos Reglamento Nr. 97/95 su pakeitimais, padarytais Reglamentu Nr. 1125/96, 13 straipsnio 4 dalyje numatytos nuobaudos šiai krakmolo gamybos įmonei taikymui.

      (1)  OL C 93, 2005 4 16.


title: Byla C-312/07 2007 m. liepos 6 d. Tribunal d'instance de Paris (Prancūzija) pateiktas prašymas priimti prejudicinį sprendimą byloje JVC France SAS prieš Administration des douanes (Direction Nationale du Renseignement et des Enquêtes douanières)

text:
               8.9.2007

               LT

               Europos Sąjungos oficialusis leidinys

               C 211/25

         2007 m. liepos 6 d.Tribunal d'instance de Paris (Prancūzija) pateiktas prašymas priimti prejudicinį sprendimą byloje JVC France SAS prieš Administration des douanes (Direction Nationale du Renseignement et des Enquêtes douanières)

   (Byla C-312/07)
   (2007/C 211/46)
   Proceso kalba: prancūzų
   Prašymą priimti prejudicinį sprendimą pateikęs teismas
   Tribunal d'instance de Paris
   Šalys pagrindinėje byloje
   Ieškovė: JVC France SAS
   Atsakovė: Administration des douanes (Direction Nationale du Renseignement et des Enquêtes douanières)
   Prejudiciniai klausimai

               1.

               Ar vaizdo įrašymo aparatas (vaizdo magnetofonas), kuris jį importuojant nepritaikytas įrašyti išorės šaltinio skleidžiamų vaizdo ir garso signalų, gali būti klasifikuojamas 8525 40 99 subpozicijoje, jeigu vaizdo sąsają vėliau, panaudojus programinę įrangą arba valdiklį (angl. k. widget) galima perkonfiguruoti kaip vaizdo įvestį, nes šis aparatas turi dvi elektronines grandis, leidžiančias įrašyti išorės šaltinio skleidžiamus vaizdo ir garso signalus, net jei gamintojas ir pardavėjas šios galimybės nei nenurodė, nei suteikė dėl jos garantiją?

               2.

               Jei atsakymas į pirmąjį klausimą yra teigiamas, ar tiek, kiek vienas po kito padaryti paaiškinimų pakeitimai pakeičia Bendrijos vaizdo įrašymo aparatų (vaizdo magnetofonų) klasifikavimo praktiką ir yra principo, kad prekės turi būti klasifikuojamos pagal muitinės formalumų atlikimo metu jų turimas savybes, išimtis, Europos Komisija teisėtai galėjo padaryti šį pakeitimą priimdama atgaline tvarka taikomų paaiškinamų pakeitimus, o ne tik į ateitį taikomą reglamentą dėl klasifikavimo?


title: Byla T-554/12: 2012 m. gruodžio 21 d. pareikštas ieškinys byloje Oracle America prieš VRDT — Aava Mobile (AAVA MOBILE)

text:
               2.3.2013

               LT

               Europos Sąjungos oficialusis leidinys

               C 63/22

         2012 m. gruodžio 21 d. pareikštas ieškinys byloje Oracle America prieš VRDT — Aava Mobile (AAVA MOBILE)

   (Byla T-554/12)
   2013/C 63/43
   Kalba, kuria surašytas ieškinys: anglų

      Šalys

      Ieškovė: Oracle America, Inc. (Vilmingtonas, Jungtinės Valstijos), atstovaujama advokato M. Graf

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Aava Mobile Oy (Oulu, Suomija)

      Reikalavimai

   Ieškovė Bendrojo Teismo prašo:

               —

               Panaikinti 2012 m. spalio 9 d. Vidaus rinkos derinimo tarnybos antrosios apeliacinės tarybos sprendimą byloje R 1205/2011-2.

               —

               Priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.

      Prašomas įregistruoti Bendrijos prekių ženklas: žodinis prekių ženklas AAVA MOBILE 9, 38 ir 42 klasių prekėms ir paslaugoms — Bendrijos prekių ženklo paraiška Nr. 8 715 385.

      Prekių ženklo ar žymens, kuriuo remtasi per protesto procedūrą, savininkė: ieškovė.

      Prekių ženklas ar žymuo, kuriuo remiamasi: Bendrijos prekių ženklo paraiška Nr. 6 551 626 9, 16, 35, 37, 38, 41, 42 ir 45 klasių prekėms ir paslaugoms.

      Protestų skyriaus sprendimas: Atmesti visą protestą.

      Apeliacinės tarybos sprendimas: Atmesti apeliaciją.

      Ieškinio pagrindai: Tarybos reglamento Nr. 207/2009 8 straipsnio 1 dalies b punkto ir 5 dalies pažeidimas.


title: Byla C-213/06 P 2007 m. liepos 18 d. Teisingumo Teismo (pirmoji kolegija) sprendimas Europos rekonstrukcijos agentūra (ERA) prieš Georgios Karatzoglou (Apeliacinis skundas — Laikinasis tarnautojas — Sutarties nutraukimas)

text:
               8.9.2007

               LT

               Europos Sąjungos oficialusis leidinys

               C 211/8

         2007 m. liepos 18 d. Teisingumo Teismo (pirmoji kolegija) sprendimas Europos rekonstrukcijos agentūra (ERA) prieš Georgios Karatzoglou

   (Byla C-213/06 P) (1)

   (Apeliacinis skundas - Laikinasis tarnautojas - Sutarties nutraukimas)
   (2007/C 211/13)
   Proceso kalba: anglų
   Šalys

      Ieškovė: Europos rekonstrukcijos agentūra (ERA), atstovaujama advokatų S. Orlandi ir J.-N. Louis

      Kita proceso šalis: Georgios Karatzoglou, atstovaujamas dikigoros A. Pappas
   Dalykas
   Apeliacinis skundas, pateiktas dėl 2006 m. vasario 23 d. Pirmosios instancijos teismo (ketvirtoji kolegija) sprendimo Georgios Karatzoglou prieš ERA (T-471/04), kuriuo šis teismas panaikino ERA sprendimą nutraukti laikinojo tarnautojo sutartį su ieškovu
   Rezoliucinė dalis

               1.

               Panaikinti 2006 m. vasario 23 d. Europos Bendrijų Pirmosios instancijos teismo sprendimą G. Karatzoglou prieš ERA (T-471/04).

               2.

               Grąžinti bylą Europos Bendrijų Pirmosios instancijos teismui, kad šis priimtų sprendimą dėl G. Karatzoglou reikalavimų panaikinti 2004 m. vasario 26 d. Europos rekonstrukcijos agentūros (ERA) sprendimą, kuriuo nutraukiama jo darbo sutartis.

               3.

               Atidėti bylinėjimosi išlaidų klausimo nagrinėjimą.

      (1)  OL C 178, 2006 7 29.


title: Byla T-289/07: 2010 m. kovo 23 d. Bendrojo Teismo nutartis byloje Caisse Nationale des Caisses d'Epargne et de Prévoyance prieš Komisiją

text:
               5.6.2010

               LT

               Europos Sąjungos oficialusis leidinys

               C 148/50

         2010 m. kovo 23 d. Bendrojo Teismo nutartis byloje Caisse Nationale des Caisses d'Epargne et de Prévoyance prieš Komisiją

   (Byla T-289/07) (1)

   2010/C 148/82

      Proceso kalba: prancūzų

   Ketvirtosios kolegijos pirmininkas nutartimi nurodė išbraukti bylą iš registro.

      (1)  OL C 235, 2007 10 6.


title: Byla C-208/04: Conseil d'Etat (Belgija) XIII-osios kolegijos 2004 m. balandžio 29 d. sprendimu pateiktas prašymas priimti preliminarų nutarimą byloje Inter-Environnement Wallonie prieš Valonijos regioną

text:
               10.7.2004

               LT

               Europos Sąjungos oficialusis leidinys

               C 179/7

         Conseil d'Etat (Belgija) XIII-osios kolegijos 2004 m. balandžio 29 d. sprendimu pateiktas prašymas priimti preliminarų nutarimą byloje Inter-Environnement Wallonie prieš Valonijos regioną
   (Byla C-208/04)
   (2004/C 179/14)
   Conseil d'Etat (Belgija) XIII-oji kolegija 2004 m. balandžio 29 d. sprendimu kreipėsi į Teisingumo Teismą su prašymu, kurį Teisingumo Teismo sekretoriatas gavo 2004 m. gegužės 11 d., priimti preliminarų nutarimą byloje Inter-Environnement Wallonie prieš Valonijos regioną.
   Conseil d'Etat (Belgija) XIII-oji kolegija prašo Teisingumo Teismo atsakyti į šį klausimą:
   Ar pagal 1975 m. liepos 15 d. Direktyvos 75/441/EEB (1), su pakeitimais, padarytais 1991 m. kovo 18 d. direktyva 91/156/EEB (2), 1 straipsnio a punktą valstybėms narėms leidžiama priimti teisės aktą, nustatantį kategoriją medžiagų, nepatenkančių nei į atliekų kategoriją, nei į produktų, galinčių atitikti nurodytame 1 straipsnio a punkte įtvirtintą atliekų sąvoką arba galinčių turėti savyje medžiagų ar daiktų, atitinkančių tą pačią atliekų sąvoką, kategoriją?

      (1)  1975 m. liepos 15 d. Tarybos direktyva 75/442/EEB dėl atliekų (OL L 194, 1975 7 25, p. 39).

      (2)  1991 m. kovo 18 d. Tarybos direktyva 91/156/EEB, iš dalies pakeičianti Direktyvą 75/442/EEB dėl atliekų (OL L 78, 1991 3 26, p. 32).


title: Byla C-243/13: 2014 m. gruodžio 4 d. Teisingumo Teismo (ketvirtoji kolegija) sprendimas byloje Europos Komisija/Švedijos Karalystė (Valstybės įsipareigojimų neįvykdymas — Aplinka — Direktyva 2008/1/EB — Taršos prevencija ir mažinimas — Esamas įrenginys — Leidimo procedūra — Vykstantys procesai — Teisingumo Teismo sprendimas, kuriuo konstatuojamas įsipareigojimų neįvykdymas — Neįvykdymas — SESV 260 straipsnio 2 dalis — Piniginės sankcijos — Vienkartinė suma — Periodinė bauda)

text:
               9.2.2015

               LT

               Europos Sąjungos oficialusis leidinys

               C 46/7

         2014 m. gruodžio 4 d. Teisingumo Teismo (ketvirtoji kolegija) sprendimas byloje Europos Komisija/Švedijos Karalystė

   (Byla C-243/13) (1)

   ((Valstybės įsipareigojimų neįvykdymas - Aplinka - Direktyva 2008/1/EB - Taršos prevencija ir mažinimas - Esamas įrenginys - Leidimo procedūra - Vykstantys procesai - Teisingumo Teismo sprendimas, kuriuo konstatuojamas įsipareigojimų neįvykdymas - Neįvykdymas - SESV 260 straipsnio 2 dalis - Piniginės sankcijos - Vienkartinė suma - Periodinė bauda))
   (2015/C 046/08)
   Proceso kalba: švedų

      Šalys

      Ieškovė: Europos Komisija, atstovaujama S. Petrova ir J. Enegren

      Atsakovė: Švedijos Karalystė, atstovaujama E. Karlsson, A. Falk ir S. Johannesson

      Rezoliucinė dalis

               1.

               Nesiėmusi reikiamų priemonių Sprendimui byloje Komisija/Švedija (C-607/10, EU:C:2012:192) įgyvendinti, Švedijos Karalystė neįvykdė įsipareigojimų pagal SESV 260 straipsnio 1 dalį.

               2.

               Tuo atveju, jei 1 punkte konstatuotas įsipareigojimų neįvykdymas nebus pašalintas šio sprendimo priėmimo dieną, Švedijos Karalystė turės sumokėti Komisijai į „Europos Sąjungos nuosavų išteklių“ sąskaitą 4  000 eurų per dieną periodinę baudą už vėlavimą įgyvendinti reikiamas priemones Sprendimui Komisija/Švedija (EU:C:2012:192) įgyvendinti skaičiuojant nuo šio sprendimo priėmimo datos iki minėto sprendimo įvykdymo datos.

               3.

               Priteisti iš Švedijos Karalystės sumokėti Komisijai į „Europos Sąjungos nuosavų išteklių“ sąskaitą vienkartinę 2 0 00  000 eurų sumą.

               4.

               Priteisti iš Švedijos Karalystės bylinėjimosi išlaidas.

      (1)  OL C 189, 2013 6 29.


title: Byla C-321/09 P: 2011 m. balandžio 7 d. Teisingumo Teismo (penktoji kolegija) sprendimas byloje Graikijos Respublika prieš Europos Komisiją (Apeliacinis skundas — EŽŪOGF — Dėl neatitikimo Bendrijos taisyklėms Bendrijos nefinansuojamos išlaidos — Graikijos Respublikos patirtos išlaidos)

text:
               11.6.2011

               LT

               Europos Sąjungos oficialusis leidinys

               C 173/2

         2011 m. balandžio 7 d. Teisingumo Teismo (penktoji kolegija) sprendimas byloje Graikijos Respublika prieš Europos Komisiją

   (Byla C-321/09 P) (1)

   (Apeliacinis skundas - EŽŪOGF - Dėl neatitikimo Bendrijos taisyklėms Bendrijos nefinansuojamos išlaidos - Graikijos Respublikos patirtos išlaidos)
   2011/C 173/03
   Proceso kalba: graikų

      Šalys

      Apeliantė: Graikijos Respublika, atstovaujama I. Chalkias

      Kita proceso šalis: Europos Komisija, atstovaujama H. Tserepa-Lacombe ir F. Jimeno Fernández

      Dalykas

   Apeliacinis skundas, pateiktas dėl 2009 m. birželio 11 d. Pirmosios instancijos teismo (aštuntoji kolegija) sprendimo Graikija prieš Komisiją (T-33/07), kuriuo Pirmosios instancijos teismas atmetė prašymą iš dalies panaikinti 2006 m. gruodžio 14 d. Komisijos sprendimą 2006/932/EB dėl Bendrijos atsisakymo Europos žemės ūkio orientavimo ir garantijų fondo (EŽŪOGF) Garantijų skyriaus lėšomis finansuoti kai kurias valstybių narių patirtas išlaidas (pranešta dokumentu Nr. C(2006) 5993) — Alyvų aliejaus, medvilnės, džiovintų vynuogių ir citrusinių vaisių sektoriai.

      Rezoliucinė dalis

               1.

               Atmesti apeliacinį skundą.

               2.

               Priteisti iš Graikijos Respublikos bylinėjimosi išlaidas.

      (1)  OL C 244, 2009 10 10.


title: Byla C-451/05 2007 m. spalio 11 d. Teisingumo Teismo (ketvirtoji kolegija) sprendimas ( Cour de cassation (Prancūzija) prašymas priimti prejudicinį sprendimą) Européenne et Luxembourgeoise d'investissements SA (Elisa) prieš Directeur général des impôts, Ministère public (Tiesioginiai mokesčiai — Mokestis už juridinių asmenų Prancūzijoje turimo nekilnojamojo turto komercinę vertę — Pagal Liuksemburgo teisę įsteigtos kontroliuojančiosios bendrovės — Atsisakymas atleisti nuo mokesčio — Direktyva 77/799/EEB — Nebaigtinis išvardytų mokesčių sąrašas — Panašus mokestis — Pasikeitimo informacija ribos — Dvišalė sutartis — EB sutarties 73b straipsnis (dabar-EB 56 straipsnis) — Laisvas kapitalo judėjimas — Kova su sukčiavimu mokesčių srityje)

text:
               8.12.2007

               LT

               Europos Sąjungos oficialusis leidinys

               C 297/8

         2007 m. spalio 11 d. Teisingumo Teismo (ketvirtoji kolegija) sprendimas (Cour de cassation (Prancūzija) prašymas priimti prejudicinį sprendimą) Européenne et Luxembourgeoise d'investissements SA (Elisa) prieš Directeur général des impôts, Ministère public

   (Byla C-451/05) (1)

   (Tiesioginiai mokesčiai - Mokestis už juridinių asmenų Prancūzijoje turimo nekilnojamojo turto komercinę vertę - Pagal Liuksemburgo teisę įsteigtos kontroliuojančiosios bendrovės - Atsisakymas atleisti nuo mokesčio - Direktyva 77/799/EEB - Nebaigtinis išvardytų mokesčių sąrašas - Panašus mokestis - Pasikeitimo informacija ribos - Dvišalė sutartis - EB sutarties 73b straipsnis (dabar-EB 56 straipsnis) - Laisvas kapitalo judėjimas - Kova su sukčiavimu mokesčių srityje)
   (2007/C 297/11)
   Proceso kalba: prancūzų
   Prašymą priimti prejudicinį sprendimą pateikęs teismas
   Cour de cassation
   Šalys pagrindinėje byloje
   Ieškovė: Européenne et Luxembourgeoise d'investissements SA (Elisa)
   Atsakovė: Directeur général des impôts, Ministère public
   Dalykas
   Prašymas priimti prejudicinį sprendimą — Cour de cassation (Prancūzija) — EB sutarties 43 ir tolesnių straipsnių bei 56 ir tolesnių straipsnių ir 1977 m. gruodžio 19 d. Tarybos direktyvos 77/799/EEB dėl valstybių narių kompetentingų institucijų tarpusavio pagalbos tiesioginio apmokestinimo srityje (OL L 336, p. 15) 1 straipsnio išaiškinimas — Nuosavybės, esančios Prancūzijoje, komercinės vertės mokestis — Juridinių asmenų, turinčių veiksmingus valdymo centrus Prancūzijoje, kurie pagal Sutartį neturi būti apmokestinti labiau nei juridiniai asmenys, turintys centrus kitoje šalyje arba teritorijoje, atleidimas nuo mokesčio pagal susitarimą dėl administracinės pagalbos kovojant su sukčiavimu ir vengimu mokėti mokesčius — Atsisakymas atleisti nuo mokesčio Liuksemburgo kontroliuojančias bendroves
   Rezoliucinė dalis

               1.

               Mokestis už juridinių asmenų Prancūzijoje turimo nekilnojamojo turto komercinę vertę yra panašus į mokesčius, numatytus 1977 m. gruodžio 19 d. Tarybos direktyvos 77/799/EEB dėl valstybių narių kompetentingų institucijų tarpusavio pagalbos tiesioginių ir netiesioginių mokesčių srityje, iš dalies pakeistos 1992 m. vasario 25 d. Tarybos direktyva 92/12/EEB, 1 straipsnio 3 dalyje, ir pagal šios direktyvos 1 straipsnio 2 dalį taikomas kapitalo elementams.

               2.

               Direktyva 77/799, iš dalies pakeista Direktyva 92/12, o būtent jos 8 straipsnio 1 dalis, nedraudžia dviem valstybėms narėms sudaryti tarptautinės sutarties dėl dvigubo apmokestinimo išvengimo ir tarpusavio administracinės pagalbos pajamų ir kapitalo mokesčių srityje tvarkos nustatymo, kuri netaikoma vienos valstybės narės minėtoje direktyvoje nustatytu mokesčiu apmokestinamiems asmenims, nes valstybės narės, kuri turėtų pateikti informaciją, įstatymai arba administracinė praktika draudžia kompetentingai institucijai rinkti ar naudoti šią informaciją pačios šios valstybės narės tikslams, o tai turi patikrinti prašymą priimti prejudicinį sprendimą pateikęs teismas.

               3.

               EB sutarties 73b straipsnis (dabar — EB 56 straipsnis) turi būti aiškinamas kaip draudžiantis tokį nacionalinį įstatymą, koks nagrinėjamas pagrindinėje byloje, kuris atleidžia nuo skundžiamo mokesčio Prancūzijoje įsteigtas bendroves, o kitoje valstybėje narėje įsteigtoms bendrovėms numato minėtą atleidimą nuo mokesčio su sąlyga, kad tarp Prancūzijos ir šios valstybės yra sudaryta sutartis dėl administracinės pagalbos kovojant su sukčiavimu ir mokesčių vengimu, arba su sąlyga, kad taikant sutartį, kurioje numatyta nediskriminavimo pilietybės pagrindu išlyga, šios bendrovės neturi būti daugiau apmokestinamos nei Prancūzijoje įsteigtos bendrovės, ir neleidžia kitoje valstybėje narėje įsteigtoms bendrovėms pateikti dokumentinių įrodymų jų akcininkų fizinių asmenų tapatybei nustatyti.

      (1)  OL C 60, 2006 3 11.


title: Byla C-279/09: 2010 m. gruodžio 22 d. Teisingumo Teismo (antroji kolegija) sprendimas byloje ( Kammergericht Berlin (Vokietija) prašymas priimti prejudicinį sprendimą) DEB Deutsche Energiehandels-und Beratungsgesellschaft mbH prieš Bundesrepublik Deutschland (Veiksminga teisių, kylančių iš Sąjungos teisės, teisminė gynyba — Teisė kreiptis į teismą — Teisinė pagalba — Nacionalinės teisės aktai, kuriais atsisakoma suteikti teisinę pagalbą juridiniams asmenims, nesant „bendrųjų interesų“ )

text:
               19.2.2011

               LT

               Europos Sąjungos oficialusis leidinys

               C 55/9

         2010 m. gruodžio 22 d. Teisingumo Teismo (antroji kolegija) sprendimas byloje (Kammergericht Berlin (Vokietija) prašymas priimti prejudicinį sprendimą) DEB Deutsche Energiehandels-und Beratungsgesellschaft mbH prieš Bundesrepublik Deutschland

   (Byla C-279/09) (1)

   (Veiksminga teisių, kylančių iš Sąjungos teisės, teisminė gynyba - Teisė kreiptis į teismą - Teisinė pagalba - Nacionalinės teisės aktai, kuriais atsisakoma suteikti teisinę pagalbą juridiniams asmenims, nesant „bendrųjų interesų“)
   2011/C 55/15
   Proceso kalba: vokiečių

      Prašymą priimti prejudicinį sprendimą pateikęs teismas

      Kammergericht Berlin

      Šalys pagrindinėje byloje

      Ieškovė: DEB Deutsche Energiehandels-und Beratungsgesellschaft mbH

      Atsakovė: Bundesrepublik Deutschland

      Dalykas

   Prašymas priimti prejudicinį sprendimą — Kammergericht Berlin — Veiksmingumo principo išaiškinimas — Nacionalinės teisės normos, pagal kurią, nesant „bendrųjų interesų“, juridiniams asmenims negali būti skiriama teisinė pagalba, atitiktis šiam principui — Ieškinys dėl valstybės narės atsakomybės pripažinimo dėl pavėluoto Bendrijos direktyvų perkėlimo

      Rezoliucinė dalis

   Europos Sąjungos pagrindinių teisių chartijos 47 straipsnyje įtvirtintą veiksmingos teisminės gynybos principą reikia aiškinti taip, kad juridiniai asmenys gali juo remtis ir kad pagal šį principą suteikta pagalba gali apimti, be kita ko, atleidimą nuo teismo išlaidų išankstinio sumokėjimo ir (arba) advokato pagalbą.
   Šiuo atžvilgiu nacionalinis teismas turi įvertinti, ar teisinės pagalbos suteikimo sąlygos yra teisės kreiptis į teismą apribojimas, pažeidžiantis pačią šios teisės esmę, ar jomis siekiama teisėto tikslo ir ar tarp naudojamų priemonių ir siekiamo tikslo yra pagrįstas proporcingumo ryšys.
   Atlikdamas šį vertinimą nacionalinis teismas gali atsižvelgti į ginčo dalyką, tai, ar prašytojas turi pagrįstą galimybę laimėti bylą, tai, kokią reikšmę jam turi byla, taikytinos teisės ir proceso sudėtingumą ir tai, ar šis prašytojas turi galimybę veiksmingai vesti savo bylą. Siekdamas įvertinti proporcingumą nacionalinis teismas taip pat gali atsižvelgti į teismo išlaidų, kurios turi būti iš anksto sumokėtos, dydį ir tai, ar kliūtis, kurią jos gali sudaryti kreipimuisi į teismą, yra įveikiama.
   Kalbant konkrečiai apie juridinius asmenis, darytina išvada, kad nacionalinis teismas gali atsižvelgti į jų padėtį. Taigi jis gali atsižvelgti, be kita ko, į nagrinėjamo juridinio asmens teisinę formą ir tai, ar jis siekia pelno, taip pat į jo dalininkų ar akcininkų finansinį pajėgumą ir jų galimybę gauti reikiamą sumą ieškiniui teisme pareikšti.

      (1)  OL C 267, 2009 11 07.


title: Byla T-336/06 2006 m. lapkričio 27 d. pareikštas ieškinys byloje 2K–Teint ir kt. prieš EIB ir Komisiją

text:
               27.1.2007

               LT

               Europos Sąjungos oficialusis leidinys

               C 20/15

         2006 m. lapkričio 27 d. pareikštas ieškinys byloje 2K–Teint ir kt. prieš EIB ir Komisiją

   (Byla T-336/06)
   (2007/C 20/22)
   Proceso kalba: prancūzų
   Šalys

      Ieškovai: 2K-Teint SARL, Mohamed Kermoudi, Khalid Kermoudi, Laila Kermoudi, Mounia Kermoudi, Salma Kermoudi ir Rabia Kermoudi (Kasablanka, Marokas), atstovaujami advokato P. Thomas

      Atsakovai: Europos investicijų bankas (Liuksemburgas, Liuksemburgo Didžioji Hercogystė) ir Europos Bendrijų Komisija (Briuselis, Belgija)
   Ieškovų reikalavimai

               —

               Pripažinti ieškinį priimtinu ir pagrįstu.

               —

               Įpareigoti EIB pateikti visus dokumentus, susijusius su bendrovei 2K-Teint už dalyvavimą jos kapitale suteikta paskola, įskaitant visus dokumentus, kuriais šiuo klausimu buvo apsikeista su BNDE, o to nepadarius priteisti 10 000 eurų delspinigius už kiekvieną praleistą dieną.

               —

               Pripažinti kvazideliktinę EIB atsakomybę ieškovams dėl jų atžvilgiu padarytų klaidų, pareigų nevykdymo, aplaidumo ar nerūpestingumo.

               —

               Pripažinti, kad ieškovai patyrė (ieškinyje) nurodytą žalą.

               —

               Paskirti ekspertizę nurodytos žalos dydžiui ir pagrįstumui nustatyti.

               —

               Priteisti iš EIB ir (arba) Europos Bendrijos solidariai sumokėti ieškovams nurodytais pagrindais priklausančias sumas, konvertuotas į eurus (remiantis toliau pateiktais nurodymais) kartu su teisės aktais nustatytomis palūkanomis, nuo pirmojo ieškovų šaukimo į teismą, tai yra nuo šaukimo atvykti į 2003 m. birželio 17 d. Liuksemburgo Tribunal d'arrondissement posėdį, dienos iki dienos, kai bus sumokėtos visos sumos.

               —

               Pripažinti, kad teismo sprendimas, kuris bus priimtas, bus skubiai vykdytinas, nepaisant galimų skundų ir nereikalaujant užstato.

               —

               Priteisti iš EIB ir (arba) Europos Bendrijos solidariai be nurodytų išlaidų papildomai sumokėti laikinai nustatytą 12 500 eurų sumą, kurią ieškovai turėjo sumokėti už savo gynybą ir atstovavimą byloje, ir kurią neatlyginti ieškovams būtų neteisinga.

               —

               Priteisti iš EIB ir (arba) Europos Bendrijos visas bylinėjimosi išlaidas, susijusias su šiuo ieškiniu.

               —

               Pripažinti visas ieškovų teises ir reikalavimus.

         Ieškinio pagrindai ir pagrindiniai argumentai
   1994 m. balandžio 28 d. Liuksemburge pasirašytu finansavimo susitarimu EIB, Europos Komisijos suteikto įgaliojimo pagrindu veikdamas Europos Bendrijos vardu ir jos naudai, kaip su kapitalo rizika susijusią paramą Maroko Karalystei suteikė tikslinę paskolą, skirtą pelningiems projektams pramonės sektoriuje, ypač tiems, kuriuose dalyvauja Europos Sąjungos įmonės (fiziniai ir juridiniai asmenys) (projektas Pasaulinė paskola finansų sektoriui II), finansuoti. Remiantis šiuo susitarimu, EIB Marokui suteikta paskola turėjo būti perskolinta siekiant finansuoti projektus, dėl kurių su Maroko bankais, kurie vėliau veiktų kaip tarpininkai, buvo pasirašytos paskolų sutartys. Šios perskolinimui naudojamos sumos buvo skirtos tam, kad finansų tarpininkai finansuotų paskolas ar investicijas į Maroko ūkio subjektų, galutinių naudos gavėjų, kapitalą. Suteikiant kiekvieną paskolą ūkio subjektams turėjo būti sudaroma sutartis tarp banko ir atitinkamo investicija suinteresuoto ūkio subjekto. Tarpininkas privalėjo kiekvieną paraišką dėl investicijos finansavimo ar paskolos pateikti EIB, kad šis kartu su Maroko valstybe ją patvirtintų. EIB privalėjo Maroko valstybei pranešti apie savo sutikimą, šio sutikimo kopiją tuo pat metu nusiųsdamas finansų tarpininkui.
   1994 m. spalio 12 d. tarp Maroko Karalystės ir Banque Nationale pour le Développement Economique (BNDE) buvo pasirašytas perskolinimo susitarimas, ir pagal Maroko Karalystės ir EIB pasirašytą susitarimą BNDE tapo vienu iš finansų tarpininkų. 1995 m. lapkričio 29 d. pagal II-ąją EIB liniją buvo pasirašyta paskolos sutartis tarp BNDE ir ieškovų, su sąlyga, kad ją patvirtins EIB ir kad BNDE gaus lėšas. Sutartis buvo susijusi su dalies investicijų į bendrovės 2K-Teint kapitalą finansavimu. 1994 m. spalio 14 d. EIB pranešė apie savo sutikimą, kad 2K-Teint projektui būtų suteiktas šis finansavimas.
   Šiuo ieškiniu dėl Bendrijos deliktinės atsakomybės ieškovai prašo atlyginti žalą, kurią jie patyrė dėl, jų manymu, netinkamo EIB elgesio pastarajam vykdant savo kaip Bendrijos atstovo pareigas administruojant nagrinėjamą paskolą. Jie be kita ko teigia, kad paskolos išdavimas užtruko labai ilgai, ir kad ji buvo išduota tik 1997 m. liepą, o dėl to ieškovai turėjo iš BNDE paimti trumpalaikę paskolą. Ieškovai neįvykdė savo finansinių įsipareigojimų, ir todėl BNDE nacionaliniuose teismuose pradėjo skolos išieškojimo procesą. Maroko nacionalinio teismo sprendimu bendrovė 2K-Teint buvo įpareigota parduoti savo turtą.
   Ieškovai visų pirma nurodo keletą pažeidimų, kuriuos BNDE padarė administruodamas Bendrijos lėšas ir apie kuriuos jie pranešė EIB siekdami jo reakcijos. Ieškovai EIB kaltina, kad šis nereagavo į jam suteiktą informaciją. Jie teigia, kad EIB privalėjo imtis veiksmų, nes BNDE veikė jeigu ne kaip tikrasis, tai bent jau kaip menamas EIB atstovas, EIB pasiliekant svarbų vaidmenį sprendžiant su paskolų išdavimu susijusius klausimus.
   Be to, ieškovai tvirtina, kad EIB turėtų prisiimti atsakomybę ne tik už BNDE klaidas, lemiamas juos siejančio teisinio ryšio, bet taip pat ir už savo klaidas bei veiklos trūkumus. Jie teigia, kad nuo to momento, kai Maroko institucijos gaudavo lėšas, EIB tinkamai neprižiūrėjo ir netikrino jų panaudojimo, o tai lėmė, jog, jų teigimu, neteisėtas BNDE elgesys buvo skatinamas ar net remiamas. Jie teigia, kad EIB yra kaltas dėl, jų nuomone, didelių trūkumų, aplaidumo ar nerūpestingumo, nes administruodamas Bendrijos lėšas jis neįvykdė savo pareigos veikti protingai, kruopščiai ir rūpestingai.
   Ieškovai tvirtina, kad žala, kurią jie teigia patyrę, yra tiesiogiai susijusi su EIB klaidomis ir trūkumais jo veikloje. Todėl jie prašo, kad EIB atlygintų šią jų patirtą žalą.


title: Byla T-605/13: 2014 m. rugsėjo 25 d. Bendrojo Teismo sprendimas byloje Alma-The Soul of Italian Wine/VRDT – Miguel Torres (SOTTO IL SOLE ITALIANO SOTTO il SOLE) (Bendrijos prekių ženklas — Protesto procedūra — Vaizdinio Bendrijos prekių ženklo SOTTO IL SOLE ITALIANO SOTTO il SOLE paraiška — Ankstesnis žodinis Bendrijos prekių ženklas VIÑA SOL — Santykinis atmetimo pagrindas — Reglamento (EB) Nr. 207/2009 75 straipsnis — Pareiga motyvuoti)

text:
               10.11.2014

               LT

               Europos Sąjungos oficialusis leidinys

               C 395/46

      2014 m. rugsėjo 25 d. Bendrojo Teismo sprendimas byloje Alma-The Soul of Italian Wine/VRDT – Miguel Torres (SOTTO IL SOLE ITALIANO SOTTO il SOLE)

      (Byla T-605/13) (1)

      ((Bendrijos prekių ženklas - Protesto procedūra - Vaizdinio Bendrijos prekių ženklo SOTTO IL SOLE ITALIANO SOTTO il SOLE paraiška - Ankstesnis žodinis Bendrijos prekių ženklas VIÑA SOL - Santykinis atmetimo pagrindas - Reglamento (EB) Nr. 207/2009 75 straipsnis - Pareiga motyvuoti))
      (2014/C 395/57)
      Proceso kalba: anglų

         Šalys

         Ieškovė: Alma-The Soul of Italian Wine LLLP (Bal Harbor, Florida, Jungtinės Valstijos), atstovaujama advokato F. Terrano

         Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama J. Crespo Carrillo

         Kita procedūros VRDT Apeliacinėje taryboje šalis, įstojusi į bylą Bendrajame Teisme: Miguel Torres, SA (Vilafranka del Penedesas, Ispanija), atstovaujama advokato J. Güell Serra

         Dalykas

      Ieškinys dėl 2013 m. rugsėjo 10 d. VRDT antrosios apeliacinės tarybos sprendimo (byla R 18/2013-2), susijusio su protesto procedūra tarp Miguel Torres, SA ir Alma-The Soul of Italian Wine LLLP.

         Rezoliucinė dalis

                  1.

                  Panaikinti 2013 m. rugsėjo 10 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą (byla R 18/2013-2).

                  2.

                  VRDT padengia savo ir Alma-The Soul of Italian Wine LLLP patirtas bylinėjimosi išlaidas.

                  3.

                  Miguel Torres, SA padengia savo bylinėjimosi išlaidas.

         (1)  OL C 24, 2014 1 25.


title: Byla C-431/12: 2012 m. rugsėjo 24 d. Înalta Curte de Casație și Justiție (Rumunija) pateiktas prašymas priimti prejudicinį sprendimą byloje Agenția Națională de Administrare Fiscală — Direcția Generală de Soluționare a Contestațiilor, Agenția Națională de Administrare Fiscală — Direcția Generală de Administrare a Marilor Contribuabili prieš SC Rafinăria Steaua Română SA

text:
               22.12.2012

               LT

               Europos Sąjungos oficialusis leidinys

               C 399/10

         2012 m. rugsėjo 24 d.Înalta Curte de Casație și Justiție (Rumunija) pateiktas prašymas priimti prejudicinį sprendimą byloje Agenția Națională de Administrare Fiscală — Direcția Generală de Soluționare a Contestațiilor, Agenția Națională de Administrare Fiscală — Direcția Generală de Administrare a Marilor Contribuabili prieš SC Rafinăria Steaua Română SA

   (Byla C-431/12)
   2012/C 399/17
   Proceso kalba: rumunų

      Prašymą priimti prejudicinį sprendimą pateikęs teismas

      Înalta Curte de Casație și Justiție

      Šalys pagrindinėje byloje

      Apeliantės: Agenția Națională de Administrare Fiscală — Direcția Generală de Soluționare a Contestațiilor, Agenția Națională de Administrare Fiscală — Direcția Generală de Administrare a Marilor Contribuabili

      Atsakovė apeliaciniame procese: SC Rafinăria Steaua Română SA

      Prejudicinis klausimas

   Ar Mokesčių procedūros kodekso 124 straipsnio nuostatų aiškinimas, kad valstybė neprivalo mokėti palūkanų nuo PVM deklaracijose reikalaujamų sumų nuo šių sumų įskaitymo dienos iki įskaitymo aktų panaikinimo teismo sprendimu dienos, prieštarauja 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (1) 183 straipsniui?

      (1)  OL L 347, p. 1.


title: Byla F-42/13: 2013 m. gegužės 8 d. pareikštas ieškinys byloje ZZ prieš EESRK

text:
               20.7.2013

               LT

               Europos Sąjungos oficialusis leidinys

               C 207/61

         2013 m. gegužės 8 d. pareikštas ieškinys byloje ZZ prieš EESRK

   (Byla F-42/13)
   2013/C 207/105
   Proceso kalba: prancūzų

      Šalys

      Ieškovė: ZZ, atstovaujama advokatų L. Levi ir A. Blot

      Atsakovas: Europos ekonomikos ir socialinių reikalų komitetas

      Ginčo dalykas bei aprašymas

   Sprendimo nutraukti ieškovės darbo sutartį panaikinimas ir prašymas atlyginti tariamai patirtą materialinę ir nematerialinę žalą.

      Ieškovės reikalavimai

               —

               Panaikinti 2012 m. spalio 16 d. EESRK generalinio sekretoriaus, kaip Paskyrimų tarnybos, priimtą sprendimą nutraukti sutartį su ieškove.

               —

               Prireikus, panaikinti 2013 m. sausio 13 d. Paskyrimų tarnybos sprendimą patvirtinti ieškovės sutarties nutraukimą ir 2013 m. balandžio 24 d. Paskyrimų tarnybos sprendimą eksplicitiškai atmesti ieškovės skundą.

               —

               Atlyginti ieškovės patirtą materialinę žalą.

               —

               Priteisti ieškovei iš anksto ex aequo et bono nustatytą 15 000 eurų sumą nematerialinei žalai atlyginti.

               —

               Priteisti iš EESRK bylinėjimosi išlaidas.


title: Byla T-455/04 D. Beyatli ir A. Candan 2004 m. lapkričio 18 d. pareikštas ieškinys Europos Bendrijų Komisijai

text:
               5.3.2005

               LT

               Europos Sąjungos oficialusis leidinys

               C 57/25

         D. Beyatli ir A. Candan 2004 m. lapkričio 18 d. pareikštas ieškinys Europos Bendrijų Komisijai
   (Byla T-455/04)
   (2005/C 57/43)
   Proceso kalba: anglų
   2004 m. lapkričio 18 d. Europos Bendrijų Pirmosios instancijos teisme buvo pareikštas D. Beyatli, Nikosija (Kipras), ir A. Candan, Stambulas (Turkija), atstovaujamų advokato A. Demetriades, ieškinys Europos Bendrijų Komisijai.
   Ieškovai Pirmosios instancijos teismo prašo:

               —

               panaikinti 2004 m. gegužės 5 d. Komisijos sprendimą, skelbiantį, kad ieškovai nesėkmingai išlaikė testus raštu atvirame konkurse Kipro piliečiams administratorių asistentų pareigoms užimti EPSO/A/1/03;

               —

               priteisti iš Komisijos bylinėjimosi išlaidas.

         Teisiniai pagrindai ir pagrindiniai argumentai
   Ieškovai yra Kipro piliečiai, kurių gimtoji kalba yra turkų. Jie pateikė paraišką administratorių asistentų pareigoms užimti atvirame konkurse EPSO/A/1/03 Kipro piliečiams. Skelbime apie konkursą buvo reikalaujama, kad kandidatai puikiai mokėtų graikų kalbą. Ieškovai nesurinko pakankamai taškų testo dalyje e, kuri buvo graikų kalba ir todėl nebuvo prileisti prie žodinės testo dalies.
   Ieškovai ginčija šį sprendimą, teigdami, kad reikalavimas kandidatams puikiai mokėti graikų kalbą yra diskriminacinis, turint omenyje, kad ne visų Kipro piliečių gimtoji kalba yra graikų. Ieškovų nuomone, šis reikalavimas pažeidžia EB sutarties 12 straipsnį ir Pareigūnų tarnybos nuostatų 1d ir 27 straipsnius. Be to, jie tvirtina, kad Reglamento 401/2004 (1) 3 straipsnyje įdarbinimas apsiriboja tik tais asmenimis, kurių pagrindinė kalba yra viena iš dabartinių 11 oficialių kalbų, ir todėl tai yra neproporcinga Europos Sąjungos tikslų bei ketinimo integruoti turkiškai kalbančius Kipro piliečius į Europos Sąjungą, atžvilgiu.

      (1)  2004 m. vasario 23 d. Tarybos reglamentas (EB, Euratomas) Nr. 401/2004, nustatantis specialias laikinąsias Europos Bendrijų pareigūnų įdarbinimo priemones dėl Kipro, Čekijos Respublikos, Estijos, Vengrijos, Latvijos, Lietuvos, Maltos, Lenkijos, Slovakijos ir Slovėnijos stojimo, OL L 67, 2004 3 5, p. 1.


title: Byla T-171/11: 2012 m. lapkričio 29 d. Bendrojo Teismo sprendimas byloje Hopf prieš VRDT (Clampflex) (Bendrijos prekių ženklas — Žodinio Bendrijos prekių ženklo Clampflex paraiška — Absoliutūs atmetimo pagrindai — Apibūdinamasis pobūdis — Reglamento (EB) Nr. 207/2009 7 straipsnio 1 dalies c punktas — Skiriamojo požymio nebuvimas — Reglamento Nr. 207/2009 7 straipsnio 1 dalies b punktas — Pareiga motyvuoti — Reglamento Nr. 207/2009 75 straipsnis)

text:
               26.1.2013

               LT

               Europos Sąjungos oficialusis leidinys

               C 26/42

         2012 m. lapkričio 29 d. Bendrojo Teismo sprendimas byloje Hopf prieš VRDT (Clampflex)

   (Byla T-171/11) (1)

   (Bendrijos prekių ženklas - Žodinio Bendrijos prekių ženklo Clampflex paraiška - Absoliutūs atmetimo pagrindai - Apibūdinamasis pobūdis - Reglamento (EB) Nr. 207/2009 7 straipsnio 1 dalies c punktas - Skiriamojo požymio nebuvimas - Reglamento Nr. 207/2009 7 straipsnio 1 dalies b punktas - Pareiga motyvuoti - Reglamento Nr. 207/2009 75 straipsnis)
   2013/C 26/81
   Proceso kalba: vokiečių

      Šalys

      Ieškovas: Hans-Jürgen Hopf (Cirndorfas, Vokietija), atstovaujamas advokato V. Mensing

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama K. Klüpfel

      Dalykas

   Ieškinys dėl 2011 m. sausio 19 d. VRDT ketvirtos apeliacinės tarybos sprendimo (byla R 1514/2010-4), susijusio su prašymu įregistruoti žodinį žymenį Clampflex kaip Bendrijos prekių ženklą.

      Rezoliucinė dalis

               1.

               Panaikinti 2011 m. sausio 19 d. Vidaus rinkos derinimo tarnybos (prekių ženklams ir pramoniniam dizainui) (VRDT) ketvirtos apeliacinės tarybos sprendimą (byla R 1514/2010-4) tiek, kiek jis susijęs su prekėmis „švirkštai“.

               2.

               Atmesti likusią ieškinio dalį.

               3.

               Hans-Jürgen Hopf padengia savo ir pusę VRDT bylinėjimosi išlaidų. Pastaroji padengia pusę savo bylinėjimosi išlaidų.

      (1)  OL C 145, 2011 5 14.


title: Byla C-263/05 2007 m. gruodžio 18 d. Teisingumo Teismo (trečioji kolegija) sprendimas Europos Bendrijų Komisija prieš Italijos Respubliką (Valstybės įsipareigojimų neįvykdymas — Aplinka — Direktyvos 75/442/EEB ir 91/156/EEB — Atliekų sąvoka — Šalinimo ar panaudojimo operacijoms skirti medžiagos ar daiktai — Gamybos likučiai, kuriuos galima pakartotinai panaudoti)

text:
               23.2.2008

               LT

               Europos Sąjungos oficialusis leidinys

               C 51/8

         2007 m. gruodžio 18 d. Teisingumo Teismo (trečioji kolegija) sprendimas Europos Bendrijų Komisija prieš Italijos Respubliką

   (Byla C-263/05) (1)

   (Valstybės įsipareigojimų neįvykdymas - Aplinka - Direktyvos 75/442/EEB ir 91/156/EEB - Atliekų sąvoka - Šalinimo ar panaudojimo operacijoms skirti medžiagos ar daiktai - Gamybos likučiai, kuriuos galima pakartotinai panaudoti)
   (2008/C 51/13)
   Proceso kalba: italų
   Šalys

      Ieškovė: Europos Bendrijų Komisija, atstovaujama M. Konstantinidis ir L. Cimaglia

      Atsakovė: Italijos Respublika, atstovaujama I.M. Braguglia ir advokato G. Fiengo
   Dalykas
   Valstybės įsipareigojimų neįvykdymas — 1975 m. liepos 15 d. Tarybos direktyvos 75/442/EEB dėl atliekų (OL L 194, p. 39), iš dalies pakeistos 1991 m. kovo 18 d. Tarybos direktyva 91/156/EEB (OL L 78, p. 32) 1 straipsnio a punkto pažeidimas — Nacionalinės teisės aktai, pagal kuriuos kai kurie šalinimo ar panaudojimo operacijoms skirti medžiagos ar daiktai bei kai kurie gamybos likučiai, kuriuos turėtojas ketina ar privalo šalinti, nepatenka į direktyvos taikymo sritį
   Rezoliucinė dalis

               1.

               Priimdama ir palikdama galioti 2002 m. liepos 8 d. Įstatyminio dekreto Nr. 138 dėl skubių priemonių mokesčių, privatizavimo ir farmacinių išlaidų apribojimo srityse bei ekonominės paramos mažiau palankiose vietovėse, po pakeitimo pakeisto 2002 m. rugpjūčio 8 d. Įstatymu Nr. 178, 14 straipsnį, kuriame numatyta, kad 1997 m. vasario 5 d. Įstatyminis dekretas Nr. 22, įgyvendinantis Direktyvą 91/156/EEB dėl atliekų, Direktyvą 91/689/EEB dėl pavojingų atliekų ir Direktyvą 94/62/EB dėl pakuočių ir pakuočių atliekų, nėra taikomas, pirma, aiškiai minėto dekreto B ir C prieduose neišvardytoms šalinimo ar panaudojimo operacijoms skirtiems medžiagoms, junginiams arba produktams, ir, antra, medžiagoms ar junginiams, kurie yra gamybos likučiai ir kuriuos turėtojas ketina ar privalo šalinti, jei jie gali būti ir yra pakartotinai panaudojami gamybos ar vartojimo cikle, neatliekant jokio išankstinio apdorojimo ir nekeliant pavojaus aplinkai, arba kai buvo atliktas toks išankstinis apdorojimas, kuris nepriskiriamas to paties dekreto C priede pateiktame sąraše nurodytoms panaudojimo operacijoms, Italijos Respublika neįvykdė įsipareigojimų pagal 1975 m. liepos 15 d. Tarybos direktyvos 75/442/EEB dėl atliekų, iš dalies pakeistos 1991 m. kovo 18 d. Tarybos direktyva 91/156/EEB ir 1996 m. gegužės 24 d. Komisijos sprendimu 96/350/EB, 1 straipsnio a punktą.

               2.

               Priteisti iš Italijos Respublikos bylinėjimosi išlaidas.

      (1)  OL C 217, 2005 9 3.


title: Byla T-711/15: 2016 m. rugsėjo 14 d. Bendrojo Teismo nutartis byloje Othman/Taryba

text:
               7.11.2016

               LT

               Europos Sąjungos oficialusis leidinys

               C 410/36

         2016 m. rugsėjo 14 d. Bendrojo Teismo nutartis byloje Othman/Taryba

   (Byla T-711/15) (1)

   (2016/C 410/64)
   Proceso kalba: prancūzų
   Septintosios kolegijos pirmininkas nutartimi nurodė išbraukti bylą iš registro.

      (1)  OL C 59, 2016 2 15.